Hiljade ljudi u šetnji za Zorana Đinđića | Srbija | Al Jazeera Balkans\nDvije šetnje za Zorana Đinđića\nViše hiljada ljudi u Beogradu učestvuje u tradicionalnoj "Šetnji za Zorana", u znak sjećanja na bivšeg premijera Zorana Đinđića, koji je ubijen na današnji dan prije 11 godina.\nZoran Živković, vođa Nove stranke i jedan od prvih saradnika bivšeg premijera Srbije, tvrdi da su ubistvo bivšeg premijera Zorana Đinđića izvršili kriminalci koji su bili u državnoj službi i obilježili vrijeme vladavine Slobodana Miloševića "u trenutku kada Đinđić nije imao snage da ih se otrese".\n"Bilo je puno onih koji su hteli da prekinu reforme Srbije u tom trenutku, puno onih koji su neku Zoranovu viziju hteli da prekinu, zatamne, gurnu u stranu", kazao je Živković.\nŽivković je bio ministar policije SR Jugoslavije i predsjednik vlade nakon atentata. Za vrijeme vanrednog stanja rukovodio je opštom policijskom akcijom "Sablja" protiv organizovanog kriminala.\n"Praktično, nije bilo sile koja bi njih mogla da dovede pred lice pravde", navodi Živković i ukazuje da se uoči atentata spremala velika akcija protiv kriminalne grupe poznate kao Zemunski klan i Jedinice za specijalne operacije (JSO) Državne bezbjednosti Srbije.\n"Očigledno da je i to neko doznao i ubrzo je usledio treći ili četvrti pokušaj ubistva koji je bio koban po njega", rekao je Živković, podvukavši kako je politička pozadina Đinđićevog ubistva na sudu teško dokaziva.\nPrema Živkovićevim riječima, političku pozadinu ubistva čine brojni Miloševićevi saradnici "koji su bili u vojsci, policiji i kriminalnom miljeu" i koji su imali jak motiv za to jer je Đinđić "porušio njihov porculanski san da će večno vladati Srbijom".\nŽivković kaže da su oni imali razloge za to "jer ih je smenio s vlasti i oterao Miloševića u Hag" i dodaje da su imali novca da plate ubice profesionalce i, konačno, imali su direktnu vezu sa Miloradom Ulemekom Legijom, JSO i Zemunskim klanom.\nOsim Miloševićevih saradnika, Živković smatra kako bi bilo neophodno da tužilaštvo sasluša sve "sa ove ili one strane, za koje se opravdano ili neopravdano pretpostavlja da imaju veze sa tim atentatom, da nevini potvrde svoju nevinost, a da se tamo gde, možda, ima uslova za dalju istragu ona proširi ka dubini tog zločinačkog zahvata".\n"U državama u tranziciji, gde nema jakih institucija, potrebna je jaka politička volja. Vlada koju sam vodio nakon ubistva je uradila vrlo efikasnu istragu za izvršioce, ne samo tog atentata već više od 20-30 ubistava. Ubice Zorana Đinđića su dobile više od 350 godina robije. Drugi koji su obuhvaćeni 'Sabljom' su dobili još nekoliko hiljada godina robije, ali kada se ušlo u sporo i pipavo ispitivanje političke pozadine, svi protivnici moderne, evropske, Đinđićeve Srbije su se okrenuli protiv nas i ta vlada je pala nakon nekoliko meseci", kaže Živković.\n"Javnost je saveznik istine i dostupnost ovog materijala može samo da koristi", izjavio je Vekarić za list Danas povodom 11 godina od Đinđićevog ubistva.\n"Neke od preporuka Komisije i tadašnje vlade nikada nisu provedene, posebno one koje se odnose na internu istragu u državnim institucijama koje su bile legitimisane kao odgovorne za propuste u obezbeđenju, ali i u ubistvu premijera. U tome je ključ problema", rekao je Vekarić.\nDeseta godišnjica Đinđićevog ubistva - Al Jazeera Balkans


Serđo Rosi, čuveni italijanski dizajner cipela, preminuo od koronavirusa - MediaSfera\nSerđo Rosi (84), osnivač italijanske istoimene marke luksuznih cipela, preminuo je od posledica korona virusa, saopštila je načelnica općine San Mauro Paskoli u pokrajini Čezena na severu Italije.\nRosi je nekoliko dana bio u bolnici, a preminuo je u četvrtak uveče.\n– Njegova smrt predstavlja ogroman gubitak za našu zajednicu – rekla je načelnica opštine od 47.000 stanovnika Lučana Garbulja (Luciana Garbuglia).\nU videoporuci gradonačalnica je izrazila žaljenje što zbog mera izolacije njegovi sugrađani i vlasti ne mogu da mu odaju počast.\nRosi je 1951. godine izgradio svoju fabriku u San Mauro Paskoli. Prema Vogu, šezdesetih godina 20. veka kompanija je „brzo postala sinonim za italijanski kvalitet i klasične ženstvene cipele“.\nGrupa Guči je 1999. godine kupila oko 70 odsto marke Serđo Rosi za 96 miliona dolara, a 2005. godine je od porodice Rosi kupila preostalih 30 odsto.\nKasnije, 2015. godine, marka Rosi je prodata grupi Invest industrijal.\nProšlog meseca Rosi je donirao 100.000 evra bolnici Sacco u Milanu za pomoć u borbi protiv korona virusa.\nTagovikorona virus preminuo Serđo Rosi


Jedanaestogodišnji Novak Stojiljković iz Leskovca osvojio je titulu prvaka Srbije na državnom prvenstvu u kros duatlonu u kategoriji starijih pionira, a njegov brat Andrija Stojiljković je zauzeo treće mesto u kategoriji mlađih kadeta.\nPrvenstvo je održano u subotu, 10. avgusta, u Sportskom centru Jezero Kačarevo gde je učestvovao 81 takmičar.\nBraća Stojiljković su se borila na paklenoj vrucini od 38 Celzijusovih stepeni, u jakoj konkurenciji i na nimalo lakim distancama.\nNovak je morao da istrči kros distancu po valovitoj stazi od 500 metara, a nakon toga u tranziciji da odvozi bicikl 2 kilometra i na kraju ponovo da istrči 500 metara. Njegov stariji brat je trčao 1 kilometar, vozio bicikl 3 i ponovo istrčo 1kilometar, u stafeti Novak je morao da ispliva 100 metara, vozi bicikl 2 kilometra i istrči 500 metara.\nNovak i Andrija Stojiljković su inače članovi klubova: TK Patrik Pančevo, PK Leskovac, AK Dubočica i BK Dubočica, prenosi Jugmedia.\n(M. Ivanović / foto: Jugmedia)\nViše iz ove kategorije « Partizan sa 3:1 ide na revanš u Tursku, gol Asana na debiju Partizan kažnjen sa dve utakmice bez publike u Evropi zbog rasizma »


Danas počinje najstariji turnir u malom fudbalu\nNaslovna » Svrljig vesti » Sport » Danas počinje najstariji turnir u malom fudbalu\nDanas sa početkom u 20 časova utakmicom između ekipa ”Rasadnik Žića” i ”Pesovci” zvanično će biti otvoren ”59. Vidovdanski turnir u malom fudbalu” Svrljig 2015.\nI ove godine obezbeđene su vredne robne nagrade i to u seniorskoj konkurenciji nagrada je 300.000 dinara. Drugoplasirana ekipa osvojiće 120.000, a trećeplasirana80.000 dinara. Najbolje plasirana svrljiška ekipa biće nagrađena sa 70.000 dinara.\nNagradni fond u konkurenciji Mesnih zajednica iznosi 70.000 dinara.\nTurnir će ozvaničiti predsednica opštine Svrljig Jelena Trifunović i narodni poslanik Milija Miletić.\nInače, ukoliko vreme nedozvoljava da se turnir odvija na SC ”Pastirište”, otvaranje turnira planirano je da se odvija u balon sali.\n19,15 h (Pioniri) Kafe Tref – Priča kafe pab\n20,10 h (Seniori) Rasadnik Žića – Pesovci\n20,50 h (MZ) Izvor – Lalinac\n21,30 h (MZ) Željevo – Ribare


Beč: Ožalošćena porodica među popularnim igračkama: mama, tata, dete, pokojnik i skelet! - Naši u svetu\nBeč: Ožalošćena porodica među popularnim igračkama: mama, tata, dete, pokojnik i skelet!\nKolekcija izložena u Pogrebnom muzeju na bečkom Centralnom groblju, a nadležni kažu da tako približavaju temu smrti i da ima terapeutski karakter\nObjavljeno 12/04/19 u 12:30\nFoto: © Harald Lachner\nNova kolekcija Pogrebnog muzeja pre svega ima terapeutsko dejstvo sa ciljem da deci olakša poimanje smrti i da roditeljima olakša razgovor sa decom kada se desi smrtni slučaj u bliskoj okolini. Zamisao je da se kroz igru deci objasni šta se dešava sa pokojnicima. U projektu učestvuje i bečki “Pokrajinski savez za psihoterapiju” čiji se predstavnici nadaju da će nova LEGO kolekcija ubrzo naći primenu u ordinacijama.\nBečki Pogrebni muzej osnovan je 1967. godine i u vlasništvu je gradskog pogrebnog preduzeća koje se ujedno brine o bečkim grobljima. U sklopu stalne izložbe na prostoru od 300 kvadratnih metara prikazane su stotine eksponata. Među njima su i bizarni i ekstravagantni eksponati kao što je štedljivi mrtvački sanduk za ponovnu upotrebu koji je 1784. godine uveo Car Josif II ili sanduk nazvan “čaura” zbog čaurastog oblika, obojen u 14 boja.\nU udženicima osnovaca Kosovo je nezavisno od Srbije, a Srbija uzrok nestabilnosti, reagovao predsednik srpskih udruženja\nABA – Počinju igre za presto! (19.00) (VIDEO)\nDan kada su Aleksinac i cela Srbija zenemeli od bola zbog smrti 90 rudara\nMarko Bošković svojom smrću spasao dva života u Čikagu\nKad pokojni Austrijanac postane “Bosanac”\nZašto San Francisko nema nijedno groblje\nNaš osvrt: Srpska sramota do neba, na pomenu Mihajlu Pupinu samo sveštenik i konzulka…\n02/04/20 u 19:30 0\nPupinov grob bez krsta, a svi znamo koliki je on bio Srbin i koliko novca je ulagao u manastire\nEvropska unija priznala greške prema Italiji, spremaju pomoć onima kojima je…\n02/04/20 u 13:30 0\nPredsednica Evropske komisije Ursula fon der Lajen priznala je greške u ophođenju EU prema Italiji tokom pandemije…\nSrpska ministarka ima savet za one koji paniče: Dišite 14 puta u minuti i opustite…\n02/04/20 u 10:30 0\nUkoliko počnete da paničite, dišite 14 puta u minuti, duboko udahnite, izdahnite, opustite mišiće ruku, nogu, vrata…\n02/04/20 u 07:30 0\nNemačka će produžiti mere socijalnog distanciranja do 19. aprila da bi se postiglo željeno usporavanje širenja…\nAlarmantni podaci! Broj zaraženih od korone rekordan u SAD-u, u Nemačkoj raste\n01/04/20 u 21:00 0\nU svetu registrovano 912.098 registrovanih slučajeva Covida-19!\n01/04/20 u 18:00 0\nKon je naglasio da je umereni optimista kada je reč o epidemiološkoj situaciji u našoj zemlji


Predsednik Srbije i lider SNS Aleksandar Vučić posle proglašenja rezultata parlamentarnih izbora 21. juna 2020.\nBiro za društvena istraživanja BIRODI pozvao je u saopštenju institucije u Srbiji - Agenciju za borbu protiv korupcije, Savet za borbu protiv korupcije i Ustavni sud - da reaguju na nalaze iz izveštaja specijalne misije OEBS-a za demokratske institucije i ljudska prava ODIHR o postupanju predsednika Srbije Aleksandra Vučića u kampanji pred parlamentarne izbore 21. juna.\nU izveštaju ODIHR koji je objavljen 7. oktobra, između ostalog se konstatuje funkcionerska kampanja, odnosno nepostojanje jasne razlike između medijskog pojavljivanja Vučića kao predsednika države i lidera SNS, prednost vladajuće stranke u odnosu na opozicione i njeno favorizovanje u medijima. Navodi se i da su primećeni pritisci na birače, paralelni birački spiskovi, poziva se na povećanje transparentnosti finansiranja kampanje. ODIHR konstatuje i da su osnovne slobode izražavanja i okupljanja bile omogućene, osim tokom vanrednog stanja.\nBIRODI, na osnovu izveštaja ove misije, ocenuje da je nepostojanje granice između postupanja Vučića kao predsednika i lidera SNS "urušilo integritet izbornog procesa" i poziva Agenciju za borbu protiv korupcije da inicira promenu zakona o sukobu interesa.\nSavet za borbu protiv korupcije pozvan je da analizira sukob interesa tokom izbornog procesa, čiji bi kranji cilj bio raspuštanje "ovako izabrane Skupštine".\nBIRODI poziva i Ustavni sud da utvrdi da li su izbori sprovedeni bez kršenja Ustava Srbije i da postupi po prijavama građana koje su podnete tokom izbornog procesa.\nU saopštenju se podseća da je Biro za društvena istraživanja "sve vreme izborne kampanje ukazivao da učešće predsednika Srbije u izbornom procesu za posledicu ima kršenje člana 6 Ustava koji reguliše sukob interesa", te da je predsednik, suprotno zakonima, predložio kandidate za listu SNS.\nParlamentarne izbore održane 21. juna u Srbiji organizacija CRTA, čija je posmatračka misija bila prisutna na nekoliko stotina biračkih mesta, ocenila je kao najlošije od 2016.\nIako je prošlo više od tri i po meseca, u Srbiji i dalje nije formirana Vlada. Predsednik Srbije je 5. oktobra izjavio da će mandatarka za sastav nove Vlade biti dosadašnja premijerka Ana Brnabić, ali sastav njenog kabineta, kao ni to koje stranke ulaze u Vladu, još nije poznat.


UZDA SE U POZITIVAN SKOR: Zoran Tošić priziva nastavak uspešnog niza protiv večitog rivala - Domaći fudbal, Fudbal\nHotSport»Fudbal»Domaći fudbal»UZDA SE U POZITIVAN SKOR: Zoran Tošić priziva nastavak uspešnog niza protiv večitog rivala\n| 2017-12-12T15:37:16+00:00\t12. dec 2017. 13:02|0 komentara|HotSport\nJedan od najiskusnijih fudbala Partizana iza sebe ima veliki broj velikih utakmica i sigurno će biti jedna od glavnih uzdanica u predstojećem derbiju, ukoliko u njemu nastupi.\nZoran Tošić do sada iza sebe ima četiri susreta sa Crvenom zvezdom, protiv koje još uvek nije osetio poraz. Popularni Bambi se nada da će tako ostati i posle sutrašnje utakmice.\n– Ja sam protiv Zvezde igrao četiri utakmice i imam pozitivan skor – dve pobede i dva remija. Nadam se da ću se naći na terenu i da ću nastaviti s pozitivnim skorom – rekao je Tošić i nadovezao se:\n– Nadam se da Partizan može da nastavi s dobrim učinkom protiv Zvezde. Koliko znam, imao je dosta uspeha na svom terenu poslednjih godina. Optimista sam, verujem da će nastaviti tim putem- uveran je Bambi, koji je istakao da veruje da će i uprkos povredi koja ga muči biti spreman za sutrašnji duel u Humskoj.\n– Nije dobro za Partizan da vezni igrač rešava derbije. Imamo napadače kojima je to dužnost i koji su “postili” u poslednje vreme i nadam da će to naplatiti sada. Ja ću se truditi da budem konkretan, da doprinesem rezultatu golom ili asistencijom. Svakako ću biti usmeren ka golu ako budem igrao- rekao je Tošić uz konstataciju da trenutna forma i pozicija na tabeli ne znače puno pred derbi.\nTAGOVI: Crvena Zvezda, Partizan, Zoran Tošić Bambi


Tim naučnika iz Ujedinjenog Kraljevstva, razvio je biorazgradivi građevinski materijal, napravljen od pustinjskog peska – resursa koji je do sada u ovom polju bio neupotrebljiv…\nNazvan Finite, ovaj materijal nastao je kao delo grupe sa Imperial koledža u Londonu. On je snažan kao beton, ali nema nikakve negativne uticaje po prirodu. Ovo otkriće dolazi usled sve veće zabrinutosti zbog nestašice građevinskog peska, koji je esencijalni sastojak betona.\nStudenti Karolin Tam, Mateo Makario, Hamza Oza i Saki Marujami sastali su se kako bi kreirali građevinski materijal od resursa kog imamo u izobilju. Građevinski pesak je naravno nešto krupniji i potiče sa plaža i iz rečnih korita, a pustinjski pesak ostao je neiskorišćen resurs, jer su njegova zrna znatno finija u odnosu na građevinski, pa se stoga teško mogu upotrebiti u mešanju betona.\n“Posmatrali smo pesak, jer smo mislili da ga ima u izobilju, a kada smo tome posvetili malo istraživanja, shvatili smo da je realnost zapravo sasvim suprotna”, kažu mladi stručnjaci.\nPo svemu sudeći, svet se suočava sa potencijalno katastrofalnom nestašicom peska, zbog čega je ova start up kompanija dobila ime Finite. Prošlog oktobra, holandski dizajneri održali su simpozijum tokom holadnske nedelje dizajna tokom kog su diskutovali o nestašici peska, koja će takođe pogoditi proizvođače stakla i kompjuterskih čipova. “Posle pijaće vode, pesak je najviše korišćeni resurs na našoj planeti”, rekli su holandski dizajneri iz Atelier NL.\n“Pesak se iskopava mnogo brže nego što se može obnoviti”, dodali su dizajneri, koji rade na projektu istraživanja kako različite vrste “divljeg” peska mogu biti iskorišćene u kreiranju stakla. “On nestaje sa obala, iz reka i mora, uzrokujući tako katastrofalne efekte za okruženje, eko sistem i ljude”.\nIpak, Finite može promeniti sve to. Vezivni sastojci ove smese su dobro čuvana tajna, ali naučnici su sigurni da je u pitanju mešavina koja je bolja od betona po mnogim stakvama. “Glavni vezivni sastojak betona je odgovoran za oko 5 % globalnih CO2 emisija, što je ogromno. Naša procenau najgorem slučaju je trenutno duplo manja u CO2 emisijama od betona”.\nFinite je materijal koji se može koristiti za mnogo više stvari u odnosu na beton, što je idealna stavka pored činjenice da bi se ovim materijalom sprečilo iskopavanje peska u ogromnim merama i veoma brzim tempom koji remeti prirodu.\n“Ako napravite blok ovog materijala, veoma je lako reciklirati ga i ne koristiti bilo kakav novi materijal, dok beton morate u potpunosti samleti i potom koristiti filere kako biste kreirali novi beton, koji je upotrebljiv”, kaže mladi tim naučnika.\nFinite nije toksičan materijal tako da se može prirodno razložiti, ili može biti reoblikovan za upotrebu u nekom novom projektu. “Možemo koristiti ovaj materijal za izgradnju privremenih paviljona, koje ćemo po isteku događaja bezbedno dekonstruisati”.\nOvaj tim veruje da je materijal idealan za upotrebu na podneblju Bliskog Istoka, jer se može dobiti direktno iz pustinje. Teoretski gledano, Finite se takođe može koristiti i za permanentne strukture poput rezidencijalnih objekata, ali da bi se došlo do toga, potrebno je još dosta testova.\nRani eksperimenti ovog mladog tima u kojima je kombinovana i smola, rezultirali su činjenicom da se ovaj materijal može koristiti i za kreiranje predmeta kao što su vaze i činije. Ako se ostavi u prirodnom stanju, Finite poprima boju i gradaciju svog filera, ali prirodne boje se mogu dodati tokom procesa kreiranaj smese.\nŠto se cene tiče, mladi naučnici veruju da će Finite biti pravi konkurent betonu u građevinskoj industriji kada se bude proizvodio u većoj količini, zbog velike dostupnosti sirovih materijala.


U Nevesinju je danas održana sjednica Izvršnog savjeta Saveza opština istočne Hercegovine na kojoj je razgovarano o zajedničkim projektima koji bi doprinijeli razvoju juga Republike Srpske i zadržali stanovništvo na ovim prostorima. Sastanku je prisustvovao i Konzul Generalnog konzulata Srbije iz kancelarije u Trebinju Radoslav Ilić.\nVodeći ljudi istočno-hercegovačkih opština, potpuno distancirani od dnevne politike, otvoreno su govorili o životnim temama i planovima za opstanak istočne Hercegovine. Jedinstveno su podržali projekte koji će biti prezentovani na najavljenoj sjednici vlada Srbije i Republike Srpske u Trebinju.\nIzvršni savjet je donio Odluku o prihvatanju donaciju Vlade Republike Srbije za izgradnju saobraćajnice sa mostom preko rijeke Drine koji će spajati saobraćajnicu Tjetište – Foča. Razgovarano je i o drugim infrastrukturnim projektima, idejama za privlačenje investitora i mogućnostima zapošljavanja mladih ljudi.\nPredsjednik Izvršnog savjeta Milenko Avdalović izrazio je zadovoljstvo što je ovo tijelo zasjedalo u punom sastavu i što su donesene jedinstvene odluke. Avdalović je naglasio da je jedini način da se zadrži stanovništvo na prostoru istočne Hercegovine taj da se ljudi zaposle.\n– Ukoliko završimo planirane projekte iz oblasti energetike i saobraćajne infrastrukture i otvorimo nekoliko proizvodnih pogona, Hercegovina će imati perspektivu – istakao je Avdalović.\nKonzul Radoslav Ilić smatra da je današnji sastanak u Nevesinju pravi primjer kako treba da funkcioniše Savez opština istočne Hercegovine.\n-Sigiran sam da će opštine istočne Hercegovine pripremiti kvalitetne projekte za predstojeću sjednicu dvije vlade – rekao je Ilić.\nOn je pozvao hercegovačke poljoprivrednike da se zajednički uključe u projekat Hercegovačke kuće i Agrarnog fonda koji je već pokrenut u Trebinju ukazujući da je to prilika da se njihovi proizvodi nađu na tržištu Srbije. Ilić je podržao napore vodećih ljudi hercegovačkih opština da se kroz energetske, turističke i druge projekte stvori jasna vizija opstanka ovog prostora.


Vlada RS odlučna u rešavanju pitanja od značaja za nacionalne manjine. - Romaworld\nVlada RS odlučna u rešavanju pitanja od značaja za nacionalne manjine.\nBy Redakcija Romaworld 7 jula, 2015 60 No comment\nPredsednik Vlade Republike Srbije Aleksandar Vučić, koji je i predsednik Saveta za nacionalne manjine, poručio je danas da je Vlada odlučna da na najvišem nivou rešava pitanja koja su od značaja za sve nacionalne manjine.\nVučić je u obraćanju predstavnicima nacionalnih saveta nacionalnih manjina, na drugoj sednici pomenutog saveta, podsetio na to da je od osnivanja ovog tela 2004. godine do 2009. godine održano svega pet sednica, dok je od aprila 2015. godine ovo već druga sednica po redu.\nOn je naglasio da Vlada Srbije aktivnim merama za smanjenje budžetskog deficita jasno pokazuje da želi da svom građaninu, bez obzira na to da li pripada većinskom narodu ili nacionalnim manjinama, obezbedi ostvarivanje svih svojih Ustavom zagarantovanih prava.\nU Srbiji ozbiljni problemi sa ljudskim pravima!


Goša: Kako je krah fabrike promenio život Smederevske Palanke - Kameleon M&M\nImamo inženjere, zavarivače, metalostrugare, bravare – imamo sve što je potrebno za proizvodnju”, priča Mitić.\nOnda su došle devedeste, ratovi, sankcije, raspad države, pa demokratske promene, privatizacija, ekonomska kriza, nedostatak tržišta, kašnjenje sa isplatama, nesolventnost”, priča Mitić+.\n„Kada sedam hiljada radnika primi platu, čitav grad to oseti i živi od toga. Onda su došle devedesete”, priča za BBC na srpskom Vujčić.\nOn je svedok „mračnih” dešavanja u Goši.\nDržava je dozvolila prethodnom vlasniku da pet godina ne plaća porez i da tri godine ne plaća radnike. Mi smo slali prijave, ali je neko u Beogradu očigledno na to stavljao šaku”, priča Vujčić.\nOsim u Palanci, jedna od Gošinih firmi koja je „opstala” u rukama privatnog vlasnika je Fabrika za proizvodnju specijalne opreme iz Simićeva.\nNeshvatljivo je da su šinska vozila skoro sto godina proizvodila vagone, a da ih mi danas uvozimo”, priča Adžić za BBC na srpskom.\n„Da zaposle i sto radnika, to bi značilo da je sto porodica obezbeđeno. Ako nema ni tih sto plata, ni narod nema od čega da živi”, dodaje Adžić.\nSvakako bi bilo bolje da Goša radi, da ljudi ovde ostaju, a ne da odlaze kako bi mogli da pronađu posao”, priča Stevanović za BBC na srpskom.


Napukao Integralov asfalt u Srbiji - Biznis Info\nYou are at:Home»Vijesti u fokusu»Napukao Integralov asfalt u Srbiji\nNapukao Integralov asfalt u Srbiji\nPremijerka Srbije Ana Brnabić sastala sa danas u Beogradu sa predsjednicom Republike Srpske Željkom Cvijanović a jedna od tema bilo je i pucanje asfalta na autoputu čiji izvođač radova je bila firma “Integral inženjering” iz Laktaša.\nDionica autoputa kroz Grdeličku klisuru napukla je nedugo poslije njegovog otvaranja, 18. maja ove godine.\nUpitana o naprslinama koje su se pojavile na autoputu koji je gradila „Integral Inženjering“, Cvijanović je rekla da je riječ o privatnoj kompaniji i da RS ne može da bude odgovorna za propuste privatnih kompanija iz tog entiteta BiH.\nVezana vijest Koridori Srbije: Integral sanirao naprsline na autoputu\n“Nemam namjeru nikoga da amnestiram, žalim uvijek kada se desi takva stvar, ali uvijek postoje mehanizmi da se takva stvar sanira”, odgovorila je Cvijanović, prenijele su agencije.\nBrnabić je kazala kako ova situacija nije dopustiva ali ne predstavlja katastrofu.\nNa pitanje kako je taj dio autoputa mogao da dobije upotrebnu dozvolu i da li će neko odgovarati zbog pojavljivanja naprslina na površinskom sloju asfalta, Brnabić je rekla i da “nije nadležna za odgovornost” i izrazila nadu da će odgovorni biti sankcionisani.\nPodsjetimo, za dionicu autoputa kroz Grdeličku klisuru stručnjaci tvrde da je zbog geologije najkomplikovaniji projekat u Srbiji, ali i u Evropi. Kako je ranije saopćeno iz Integral Inženjeringa, ovo je bio najvažniji i najveći projekat ove kompanije na zahtjevnom tržištu Srbije.


Prijepolje: Internacionalni atletski miting 4. septembra\nzlatarinfo.rs (D. Gagričić) 08. август 2014. године Спорт Коментари\nAtletska staza gradskog stadiona (foto: D. Gagričić)\nNa stazi kraj Lima 100 takmičara u devet trka, skoku u dalj i u bacanju kugle.\nPrvi internacionalni atletski miting na stadionu kraj Lima u Prijepolju održaće se 4. septembra. Na stazi rekonstruisanoj prošle godine, povodom 50. MOSI, atletičari će se, pored devet trka, nadmetati i u skoku u dalj i u bacanju kugle.\n- Dogovoreno je učešće atletske reprezentacije Srbije, sa osvajačima medanja na šampionatu Evrope u Cirihu, a stižu prijave iz država Balkana i okruženja – ističe Vukosav Tomašević, predsednik IO mitinga. -Biće oko 100 takmičara, a nagradni fond je preko 5.000 evra. Ovo je jedini ovogodišnji međunarodni miting u Srbiji, a uvršten je i u kalendar Evropske atletske federacije.\nU organizaciji opštine Prijepolje i Atletskog savaza Srbije i podršku Ministarstva sporta i omladine Srbije, organizovaće se nedelja atletike, kada će bivši i sadašnji reprezentativci obići prijepoljske osnovne i srednje škole, u želji da se omasove redovi atletskog kluba „Polet“ i iskoriste iuzuzetni uslovi za takmičenje na gradskom stadionu.


O nama – Koalicija za razvoj solidarne ekonomije\nKoalicija za razvoj solidarne ekonomije je mreža organizacija posvećenih unapređenju i razvoju solidarne ekonomije u Srbiji.\nKoRSE Info kit (srp)\nKoRSE Info kit (en)\nokuplja organizacije civilnog društva koje su aktivne na polju socijalnog preduzetništva i solidarne ekonomije u Srbiji, u cilju njihovog povezivanja i zajedničkog rada na razvoju ovog polja kroz udružene istraživačke, strateške, edukativne, praktično-podsticajne, promotivne i druge aktivnosti.\nNaša misija se ogleda u stvaranju podsticajnog okvira za razvoj solidarne ekonomije i socijalnog preduzetništva u Srbiji kroz informisanje, zagovaranje i podizanje kapaciteta.\nNaša vizija je društvo koje se razvija održivo, oslonjeno na solidarnu ekonomiju koja omogućava i podstiče ekonomsku, društvenu i političku uključenost građana i građanki.\nEvropski pokret u Srbiji (EPuS) je samostalna i dobrovoljna društvena organizacija građana Srbije. Osnovana je 24. novembra 1992. godine, kao nevladina, nepartijska i neprofitna organizacija.\nEPuS je nezavisna ustanova demokratskog javnog mnjenja i oblik okupljanja građana koji se zalažu za miroljubivu, demokratsku, sveevropsku integraciju, kao i za demokratsku i modernu Srbiju kao deo Evrope. Od 1993. godine Evropski pokret u Srbiji je punopravni član Međunarodnog evropskog pokreta koji se ubraja u međunarodne nevladine organizacije sa velikom tradicijom i značajnim idejnim uticajem na političke činioce u evropskim državama.\nIDC Serbia – Udruženje građana Inicijativa za razvoj i saradnju\nUdruženje Inicijativa za razvoj i saradnju (IDC), osnovano 2007. godine, neprofitna je organizacija posvećena socijalnom i ekonomskom uključivanju ugroženih kategorija stanovništva i zaštiti njihovih ljudskih prava.\nIDC tim, sa značajnim iskustvom velikog broja uspešno realizovanih projekata, čini grupa entuzijasta vođenih principima solidarnosti, aktivne inkluzije, jednakih prava, pristojnog posla i zadovoljnih ljudi. Ovi principi su integrisani u sve njihove programe i aktivnosti, na čijoj inovaciji neprestano radimo. Članovi su brojnih mrežnih organizacija: The European Network of Social Integration Enterprises (ENSIE), Međunarodna Samarićanska mreže - SAM.I, Globalna mreži SOLIDAR , Evropski civilni forum, World Association of NGOs -WANGO, kao i dve domaće mreže – Koalicije za razvoj solidarne ekonomije i Mreže protiv siromaštva. IDC od 2013. godine, zajedno sa Smart kolektivom administrira Mrežu socijalne ekonomije Srbije (SENS) - jedinu mreža socijalnih preduzeća u Srbiji. IDC je inicijator i osnivač socijalnog preduzeća ‘eKoBaG’, kao i vlasnik socijalnog preduzeća Agro Iris.\nSmart kolektiv je nezavisna, neprofitna organizacija osnovana 2003. godine u Beogradu. Smart kolektiv je vodeća organizacija u Srbiji koja se bavi razvojem ekonomije sa pozitivnim društvenim uticajem.\nSK pomaže društvenim inovatorima omogućavajući im pristup finansijskim sredstvima i bolju poziciju na tržištu, povezivanje sa poslovnim sektorom i transfer biznis znanja i veština. Smart kolektiv nalazi načine da se iskustva i logika biznisa primene u rešavanju društvenih izazova, pomaže kompanijama da strateški sarađuju sa zajednicom, a društvenim inovatorima da zainteresuju poslovni svet za svoja rešenja i inicijative. Organizacija je pionir je u promovisanju koncepta društveno odgovornog poslovanja i razvoju socijalnog preduzetništva u zemlji i regionu. Smart kolektiv je osnivač i administrator mreže društveno odgovornih kompanija – Forum za odgovorno poslovanje, a zajedno sa IDC-om administrira SENS – Mrežu socijalne ekonomije Srbije. Smart je član međunarodnih mreža Euclid Network, Youth Business International, GSEN – Global Social Entrepreneurship Network, EVPA – European Venture Philanthropy Network i ProBono network.\nTrag fondacĳa već 18 godina radi na jačanju lokalnih zajednica u Srbĳi. Kroz različite programe, Trag podržava organizacĳe i neformalne grupe koje menjaju svoje zajednice na bolje.\nTrag ima partnerstva u svakoj opštini u Srbĳi. Imaju direktan pristup i saradnju sa lokalnim influenserima, ljudima iz zajednica kojima lokalna scena aktivista veruje i koji mogu da je pokrenu. Trag pruža finansĳsku podršku, mentorstvo, orĳentacĳe i treninge, omogućava ljudima i organizacĳama da se umreže, razvĳu ideje i započnu inicĳative. Trag fondacija je do sada podržala preko 1350 inicijativa. Ukupna vrednost podrške inicijativama prelazi 11 miliona dolara. Projekti su realizovani u 215 lokalnih zajednica u celoj Srbiji. Zelene ideje su program podrške zelenim start-upovima u lokalnim zajednicama. Trag pomaže preduzetnicima da, koristeći lokalne resurse, pokrenu svoj biznis i aktiviraju svoju zajednicu. Startup-ovi koje je podržala Trag fondacĳa u poslednjih 5 godina osvojili su više od 160.000 dolara na regionalnim i lokalnim takmičenjima.\nGlavne aktivnosti Koalicije usmerene su u tri pravca: informisanje, zagovaranje i podizanje kapaciteta aktera solidarne ekonomije u Srbiji.


Protesti u Tbilisiju,17. novembar 2019.\nSAD i Evropska unij(EU) danas su podržale desetine hiljada antivladinih demonstranata koji od prošle nedelje protestuju u Gruziji protiv odbacivanja izborne reforme koju su vlasti obećale, javlja AFP.\nU zajedničkom saopštenju ambasade SAD i EU navele su da prepoznaju duboko razočaranje velikog dela gruzijskog društva posle neusvajanja ustavnih amandmana u Parlamentu potrebnih za uvođenje proporcionalnih izbora 2020. godine.\n"Mi u potpunosti podržavamo slobodu okupljanja i slobodu izražavanja", navodi se u saopštenju.\nViše od 20.000 demonstranata okupilo se juče u Tbilisiju, glavnom gradu zemlje, u najvećim opozicionim demonstracijama poslednjih godina.\nOni traže ukidanje mešanog izbornog sistema i uvođenje proporcionalnih izbora za sledeće parlamentarne izbore 2020. godine što je obećao oligarh Bidzina Ivanišvili čija je partija Gruzijski san na vlasti. Uprkos ubedljivoj većini partije Gruzijski san u parlamentu, amandmani za reformu izbornog sistema nisu prošli.\nKurt Volker upozorava na opasnosti po demokratiju u Gruziji\nPrema Briselu i Vašingtonu, neusvajanje te reforme povećalo je nepoverenje i ojačalo tenzije između vladajuće partije i drugih političkih partija i civilnog društva.\nGruzijski san, koji vodi najbogatiji čovek u Gruziji, na vlasti je od 2012. godine međutim popularnost partije je dosta opala poslednjih meseci zbog ekonomske stagnacije i strahovanja za stečene demokratske tekovine te bivše sovjetske republike.


Izvoz za sedam meseci porastao 28%, a uvoz 22% › Made-in-Germany.rs\nSpoljnotrgovinska robna razmena Srbije je za prvih sedam meseci ove godine porasla u odnosu na isti period prošle godine za 24,7 posto, na ukupno 27,47 milijardi eura, pri čemu je izvoz bio veći za 28 posto, a uvoz za 22,3 procenta.\nU periodu januar-jul 2021. iz Srbije je izvezeno robe u vednosti 11,92 milijarde eura, a uvezeno za 15,55 milijardi. Deficit robne razmene sa inostranstvom iznosio je 3,62 milijarde eura, uz međugodišnji rast od 6,7 posto. Pokrivenost uvoza izvozom iznosila je 76,7 posto, dok je prošle godine bila na nivou od 73,3 posto, objavio je Republički zavod za statistiku (RZS).\nNajveći udeo u ukupnom izvozu Srbije imao je Region Vojvodine (35,9%), a u uvozu Beogradski region (45,5%). Spoljnotrgovinska razmena bila je najveća sa zemljama sa kojima Srbija ima potpisane sporazume o slobodnoj trgovini, a zemlje članice Evropske unije su u ukupnoj razmeni imale udeo od 61,9 posto.\nNajveći pojedinačni spolnotrgovinski partner Srbije i dalje je bila Nemačka, u koju je tokom sedam meseci izvezeno robe u vrednosti 1,49 milijardi eura, a iz koje je uvezeno robe za 2,07 milijardi. Drugi najvažnilji trgovinski partner nastavljaju da budu zemlje CEFTA sporazuma, sa kojima Srbija ostvaruje suficit u razmeni od 1,19 milijardi eura. Izvoz u zemlje CEFTA je iznosio 1,82 milijarde eura, a uvoz 626,1 milion, pa je pokrivenost uvoza izvozom bila 290,8%.\nPodaci RZS-a pokazuju da je izvoz robe u julu porastao za 24,8 procenata na 1,85 milijardi eura međugodišnje, dok je uvoz porastao za 24,2 posto, na 2,47 milijardi. U odnosu na jun, julski izvoz je, prema desezoniranim podacima, bio veći za 4,6 procenata, a uvoz za 1,3 posto.


Kazaljke “pomerile” odnose Hrvatske i Slovenije – Radio Televizija 022 – Stara Pazova\nKazaljke “pomerile” odnose Hrvatske i Slovenije\nJutarnjem listu potvrđeno je iz slovenačkog Ministarstva infrastrukture, da su najbliže tome da se odluče za zimsko računanje vremena. Iz slovenačkog Ministarstva tokom proteklog vikenda objasnili da je reč o zadržavanju zimskog odnosno srednjeevropskog sistema računanja vremena (GMT +1), kojem trenutno , kako se navodi, pripadaju i svi susedi Slovenije.\nIako su, tvrde svim susednim zemljama uputili dopise s nekoliko pitanja vezanih uz njihova razmišljanja o vremenskoj zoni kojoj bi rado pripadale, ali im, kažu zasad ni iz jedne od njih navodno nije stigao nikakav odgovor, piše Jutarnji.\n“Još uvek nismo odradili nikakve službene konsultacije s Ministarstvom turizma, no neslužbene su poruke da bi nam više odgovarao letni sistem. Trenutno nam ova tema baš i nije bila u fokusu, no moguće je da ćemo zagovarati suprotno od onoga što očito zagovaraju naši susedi Slovenci”, piše Jutarnji pozivajući se na nepotvrđene informacije iz Ministarstva saobraćaja.\nTaghrvatska infrastruktura investicija kazaljka racunanje vremena slovenija\nOtkazana prva šetnja svemirom za žene\nU obračunima bandi ove godine samo jedno ubistvo


Srbija je po indeksu percepcije korupcije na 96. mestu od 180 zemalja i teritorija, sa indeksom 38 zabeleženim drugu godinu zaredom, što su ujedno i njene najniže dosadašnje ocene, pokazao je Globalni indeks percepcije korupcije 2021 koji je objavila Transparensi internešenal. Srbija nije zabeležila napredak i sa 38 poena ostaje na svom najnižem rezultatu od 2012. od kada su podaci uporedivi. U izveštaju se navodi i da se Srbija više ne smatra demokratskom, već zemljom sa hibridnim režimom i vlada je postala ozloglašena po jakom uticaju na medije, uznemiravanju nezavisnih kritičara i držanju nefer izbora, navodi se u izveštaju. Nedostatak transparetnosti vlade oko glavnih stranih investicija, stoji dalju u dokumentu, izaziva rasprostranjenu zabrinutost, što se odražava na nedavni talas\nRezimirajući godinu dana rada, administracija predsednika SAD Džozefa Bajdena očito je usvojila promene u svom pristupu. Osim što je zadržala antikinesku i tradicionalno antirusku retoriku, usvojeni su i novi modeli kako uticati na vlast u jednoj zemlji koja vodi samostalnu unutrašnju i spoljnu politiku. Prilagođena strategija podrazumeva da se mnogo više primenjuje tehnologija borbe protiv korupcije, naspram ranijih prilično učestalih nasilnih smena vlasti širom sveta, „obojenih revolucija”, mahom u Istočnoj Evropi, i finansijske podrške delovima opozicije u ovom regionu. Umesto navođenja raznih demokratskih razloga za kritiku neke vlasti, SAD drakonske mere uvijaju u oblandu koju će većina građana prihvatiti. Na njihovoj meti su isključivo političari koji po mišljenju Stejt departmenta nisu\n10.01.2022 u 19:23\nKorupcija je srpsko nasleđe i navika\nDuboki koreni korupcije u srpskom društvu potiču od urođenih obrazaca ponašanja nasleđenih od generacija predaka (arhetip), mogu se objasniti i psihologijom ličnosti, a nisu zanemarljivi ni istorijski uzročnici. Ovako bi pojednostavljeno glasio zaključak profesora dr Miroslava Kuke, koji iznosi u intrigantnom naučnom radu „Geneza korupcije – dominantne osobine savremenih društava kolonijalne prošlosti”, koji je uz najviše recenzentske ocene nedavno publikovao Institut „Makroting” iz SAD. Kako kaže ovaj naučnik, rad su želeli da objave i drugi međunarodni časopisi društvenih nauka sa sedištem u Hjustonu i Njujorku. Istorijske uzročnike korupcije dr Kuka vidi u posledicama Prvog svetskog rata, u kom je Kraljevina Srbija izgubila oko 1.200.000 stanovnika, što je činilo gotovo trećinu\n18.12.2021 u 11:55\nBosna i Hercegovina ima najviši stepen korupcije u Evropi\nVAŠINGTON – Zamenik pomoćnika državnog sekretara SAD i specijalni izaslanik za Zapadni Balkan Gabrijel Eskobar poručio je da je, među šest ekonomija Zapadnog Balkana, Bosna i Hercegovina na začelju i da ima najviši stepen korupcije u Evropi, te da su od nje samo gori Belorusija i Azerbejdžan. „Ako pogledate šta se dešavalo u bivšoj Jugoslaviji, od sedam država, dve su članice Evropske unije, četiri su članice NATO-a, i većina njih je ostvarila značajan ekonomski napredak. Od šest zemalja Zapadnog Balkana, koje nisu članice EU, njih četiri ostvaruju napredak prema članstvu u EU, a u svemu tome, Bosna i Hercegovina je na začelju”, rekao je Eskobar u intervjuu za Si-En-En, navodeći da se mora razumeti kontekst kako bi se shvatila kriza u BiH, prenosi Tanjug. Govoreći o situaciji u toj\n13.12.2021 u 12:04\nSTRAZBUR - Srbija je unapredila mere za borbu protiv pranja novca i finansiranja terorizma i pokazala značajan napredak u nivou usaglašenosti sa standardima Operativne grupe za finansijske akcije (FATF), navedeno je u danas objavljenom izveštaju tela Saveta Evrope MANIVAL. MANIVAL se bavi procenom usaglašenosti nacionalnih sistema za sprečavanje pranja novca i finansiranja terorizma država članica SE sa međunarodnim standardima. Navedeno je da su pozitivni koraci koje su načinile vlasti za rezultat imale da Srbija iz kategorije "delimično usklađene" zemlje pređe u "u velikoj meri usklađene", u četiri oblasti koje se odnose na delatnost nefinansijskih preduzeća i profesija, kao i međunarodnu saradnju. Međutim, u oblasti novih tehnologija, gde su uvedeni novi međunarodni zahtevi za\nBUDIMPEŠTA - Glavni mađarski tužilac podneo je danas predsedniku parlamenta predlog za oduzimanje poslaničkog imuniteta poslaniku vladajuće stranke koji je osumnjičen za primanje mita i druge zločine. Generalni tužilac Peter Polt je saopštio da je protiv Pala Volnera, poslanika vladajuće stranke Fides, koji je i zamenik ministra pravde, vođena istraga zbog redovnog primanja mita u iznosu od dva do pet miliona mađarskih forinti (između 6.180 i 15.450 dolara) od predsednika Mađarske komore pravosudnih službenika. Volner, koji je od 2019. godine obavljao funkciju poverenika u komori, osumnjičen je da je, na zahtev predsednika komore, pristao da vodi konkretne slučajeve u zamenu za mito, navedeno je u saopštenju. Zahtev da se Volneru oduzme imunitet redak je slučaj u Mađarskoj kao i\nSARAJEVO - Pripadnici Državne agencije za istrage i zaštitu (SIPA) jutros su ušli u prostorije farmaceutske kompanije „Bosnalijek”, a na meti inspektora je i direktor kompanije Nedim Uzunović. Službenici SIPA, u sklopu akcije kodnog naziva „Trik”, pretresaju sedam lokacija u Sarajevu i Konjicu, a iz te policijske agencije je potvrđeno da se istraga vrši zbog tri fizičke i četiri pravne osobe. „Oni se dovode u vezu s organizovanim kriminalom, pranjem novca i zloupotrebom položaja”, naveli su iz SIPA. Sporna je privatizacija „Bosnalijeka”, koja je vršena ruskim kapitalom preko ofšor kompanija, prenela je Beta. Iz Tužilaštva BiH saopštili su da SIPA vrši pretrese u kompaniji „Bosnalijek”, u sklopu istrage o organizovanom i privrednom kriminalu i korupciji. Pretresi se vrše u više\nNEJPJIDO- Zbačena liderka Mjanmara Aung San Su Ći osuđena je na četiri godine zatvora, što je, kako ocenjuje Bi-Bi-Si, prva u nizu presuda kojima bi mogla da bude osuđena na doživotni zatvor. Proglašena je krivom po optužbama za podsticanje na neslaganje i kršenje pravila o kovidu u skladu sa zakonom o prirodnim katastrofama. Su Ći se suočava sa ukupno 11 optužbi, koje je sve negirala. Ona je u kućnom pritvoru od februara kada je vojska izvela državni udar, srušivši njenu izabranu civilnu vladu i zatvarajući brojne lidere. Vin Mint, bivši predsednik Mjanmara i saveznik Su Ći iz Nacionalne lige za demokratiju (NLD), takođe je osuđen na četiri godine zatvora pod istim optužbama, prenosi Tanjug. Su Ći (76) optužena je za niz optužbi, uključujući više tačaka za korupciju i kršenje\nBEČ- Evropski komesar iz Austrije Johanes Han odbacio je sve optužbe francuskog dnevnika „Liberasion” o navodnoj korupciji. „Evropska komisija je utvrdila da nema konflikta interesa, niti zloupotrebe položaja”, naveo je u izjavi austrijskom radiju Oe1. Odluka da li će biti pokrenuta interna istraga protiv Hana je u nadležnosti predsednice Komisije Ursule fon der Lajen. „Liberasion” je optužio Hana da je decembra 2015.učestvovao u lovu u organizaciji belgijske lobističke organizacije vlasnika nekretnina (ELO), koji su platili sve troškove. Večeru koja je koštala 2.178 evra za ukupno 11 osoba, među kojima je bio i šef lobističke organizacije, platila je evropska revizorska komisija, pošto ju je organizovao tadašnji belgijski član te organizacije Karel Pnksten. Han je poručio\nBEČ- Francuski dnevnik „Liberasion” optužuje evropskog komesara Johanesa Hana za korupciju, navodeći da je Han dozvolio da ga na lovačke izlete i skupe večere i ručkove pozivaju strani lobisti, bez da je, kako je to predviđeno, to prijavljivao, prenose austrijski javni servis ORF i dnevnik Standard. List navodi da je Han decembra 2015. prihvatio poziv da ide u lov sa belgijskim lobistima, te ukazuje da je kodeksom ponašanja bio u obavezi da Evropskoj komisiji prijavi poziv koji je dobio od lobista „Vlasnika zemljišta” (ELO). Jedan neimenovani portparol Hana rekao je ORF-u i Standardu da je poziv bio čisto privatne prirode. On je kazao da je učestvovao u lovu sa svojom tadašnjom partnerkom, koja poseduje lovačku dozvolu. Han smatra da nije bilo potrebno da taj poziv prijavi


Vučiću dodeljeno zvanje počasnog građanina povodom dana Opštine Vladimirci – Embargo\nдецембар 11, 2019 децембар 11, 2019 admin\t0 Comments\nPovodom dana Opštine Vladimirci, na svečanoj sednici Skupštine opštine, predsedniku Republike Srbije Aleksandru Vučiću dodeljeno je zvanje počasnog građanina, što je najviši vid priznanja opštine.\nOdlukom o praznicima i priznanjima opštine Vladimirci, predviđeno je da zvanje počasnog građanina, Skupština opštine dodeljuje istaknutim pojedincima za postignute izuzetne rezultate i dostignuća u svim oblastima stvaralaštva od značaja za unapređenje, razvoj i afirmaciju naše zemlje i opštine Vladimirci.\nPlaketu je u ime predsednika preuzeo izaslanika Milorad Veljović, koji je istakao da su Vladimirci treća opština, u kojoj u ime predsednika preuzima ovo značajno priznanje.\nVeliko mi je zadovoljstvo i čast da u njegovo ime primim ovu plaketu, tim pre što sam danas video iskreno zadovoljstvo naroda predsednikovim radom, na šta svi treba da budemo ponosni – rekao je Veljović i naglasio da su to dela koja se vide.\nOn ističe da je 10 godina bio direktor policije, ali da mu je posao savetnika za bezbednos predsednika Vučića velika čast i, kako kaže, nešto što čovek najviše može da poželi u životu.\nPredsednik opštine Milorad Milinković podsetio je da se ove godine obeležava 95 godina od proglašenja Vladimiraca za varošicu i izrazio veliko zadovoljstvo odlukom skupštine da tim povodom predsednika Srbije proglasi za počasnog građanina.\nPredsedniku Vučiću zahvalni smo za brojna ulaganja u naš kraj, rekao je Milinković i podsetio da je u Mačvi u različite infrastrukturne projekte uloženo tri milijarde dinara, odnosno oko 25 miliona evra.\nVladimirčani su posebno zahvalni na rekonstrukciji Doma učenika Posavotamnavske srednje škole i još pamte veličanstven doček, koji su priredili predsedniku u februaru ove godine, kada je u okviru kampanje „ Budućnost Srbije“ posetio naše mesto – precizirao je Milinković.\nINFO 24 /FOTO:MC. RS\n← Svet očekuju izazovi u oblasti ekologije, ljudskih prava…\nLIDERI SZS PUKLI: Prazna sala Evropskog parlamenta dok Đilas i Zelenović blate Srbiju! Nisu došli čak ni organizatori →\nоктобар 19, 2017 admin 0


RTCG - Radio Televizija Crne Gore - Nacionalni javni servis :: Kulturna galaksija :: Filmski projekti za promociju Crne Gore\nBOGDANOVIĆ-KAPIČIĆ 12. 12. 2018. 18:59 >> 18:32 1\nGlumac Stefan Kapičić, koreanski producent TJ Chung i reditelj Milan Todorović, predstavili su danas ministru kulture Aleksandru Bogdanoviću, svoje viđenje buduće saradnje na filmskim projektima, i namjeri da promovišu Crnu Goru, kao atraktivnu filmsku destinaciju.\nTokom susreta ministar Bogdanović je upoznao sagovornike sa glavnim aktivnostima Ministarstva kulture na razvoju kinematogtafije. Posebno je razgovarano o odredbama Zakona o kinematografiji koje predviđaju podsticajne mjere za inostrane producente koji snimaju u Crnoj Gori. Navedena odredba, kako je istakao ministar Bogdanović predstavlja važan podsticaj razvoju filmske umjetnosti i filmskog turizma.\nMinistar Bogdanović je predstavio i dosadašnje uspjehe crnogorske kinematografije na regionalnim, ali i svjetskim filmskim smotrama, i istakao da će Crna Gora u januaru naredne godine postati punopravna članica fonda Savjeta Evrope EURIMAGES.\nNa sastanku je zaključeno da postoje značajne mogućnosti za saradnju u raznim oblastima kinematografije i dogovoreno da se u narednom periodu, sa Filmskim centrom i filmskim stvaraocima u Crnoj Gori definišu konkretne aktivnosti.


Revizori napisali 461 preporuku - Akta.ba\n11.09.2019. 11:20 / Izvor: Glas Srpske\nRevizori u Republici Srpskoj u posljednjem ciklusu su dali 461 preporuku institucijama u javnom sektoru s ciljem poboljšanja stanja na terenu, navedeno je u godišnjem revizorskom izvještaju Glavne službe za reviziju javnog sektora Republike Srpske za 2019. godinu.\nRevizori su od 1. septembra 2018. do 31. avgusta 2019. godine dali ukupno 461 preporuku, od kojih se 264 odnosi na otklanjanje nepravilnosti i grešaka uočenih u finansijskim izvještajima, a 197 je vezano na otklanjanje uzroka neusklađenosti poslovanja. Na adresu domova zdravlja i jedinica lokalne samouprave čije su revizije izvršene od septembra do decembra 2018. godine dato je 219 preporuka, a za korisnike budžeta Republike, fondove socijalne zaštite, javne ustanove i jedinice lokalne samouprave od januara do kraja avgusta 2019. date su 242 preporuke.\n"To ukazuje da se veći broj preporuka po izvještaju upućuje subjektima kod kojih se revizija ne vrši stalno iz godine u godinu, dok se kod onih gdje se revizija sprovodi u kontinuitetu broj preporuka relativno smanjuje", piše u dokumentu Glavne službe za reviziju.\nUgovori teški 821 milion KM, sistem pun rupa


Vanredni izbori | Serb.rs\nSerb.rs > AKTUELNO > Vanredni izbori\n17. januara 2016. / Komentari su isključeni na Vanredni izbori\nU Srbiji 87 političkih stranaka (foto:www.teleprompter.rs)\nSocijalistička partija Srbije spremna je za vanredne izbore i ne brine za rezultat.Odluka Aleksandra Vučića da podnese ostavku na mesto predsednika Vlade Srbije dobra je vest za sve građane, izjavio je predsednik Demokratske stranke Bojan Pajtić reagujući na odluku o održavanju vanrednih parlamentarnih izbora.Sanda Rašković Ivić(DSS) izjavila je da je odluka premijera Srbije Aleksandra Vučića o raspisivanju vanrednih parlamentarnih izbora dobra i da su izbori dobra prilika da u Srbiji dođe do promena.\nMilićević: SPS spremna za izbore i ne brine za rezultat\nSocijalistička partija Srbije spremna je za vanredne izbore i ne brine za rezultat, izjavio je danas portparol SPS Đorđe Milićević, navodeći da je odluka da se ide na izbore hrabra i izrečena na vreme.\nMilićević je Tanjugu rekao da SPS želi da se od ovih izbora u Srbiji uvek glasa ‘za’ a ne ‘protiv’ i da u tom slučaju ne brine za svoj rezultat, niti za rezultat Srbije, kao i da su socijalisti ponosni na rezultate ostvarene u vladi i sigurni da će narod dati poverenje za nastavak takve politike.\nMilićević je ocenio da je odluka o izlasku na izbore hrabra i izrečena na vreme.\n„Niko sad više ne može da se krije i svi koji su pričali o izborima, a molili boga da ih ne bude, sad će morati pred narod da čuju konačnu odluku”, rekao je Milićević, preneo je Tanjug.\nOn je rekao da su socijalisti spremni za izbore i ubeđeni da je pravo vreme da preuzme levi centar i bude politička snaga koja će omogućiti da Srbija uđe u mirne vode, ukotvi u evropskoj luci i postane normalna i predvidiva zemlja.\n„Hoćemo zdravo demokratsko društvo, u kojem su pravila večna i u kojem se izbori dobijaju na osnovu jasnih rezultata, a ne praznih priča i izmišljenih afera”, rekao je Milićević.\nPajtić: Dobra vest za građane\nOdluka Aleksandra Vučića da podnese ostavku na mesto predsednika Vlade Srbije dobra je vest za sve građane, izjavio je predsednik Demokratske stranke Bojan Pajtić reagujući na odluku o održavanju vanrednih parlamentarnih izbora.\nPajtić je rekao da će DS izaći na izbore sa programom kojim će pokazati da se reforme mogu sprovoditi i nova radna mesta otvarati bez smanjivanja plata, bez štednje na građanima, bez ućutkivanja kritike i bez zloupotrebe vlasti.\nOn je naveo da će vanredni parlamentarni izbori pokazati i Aleksandru Vučiću i njegovoj vlasti da građani neće ćutati dok im se „smanjuju plate, otimaju penzije, povećavaju porezi i cene”.\nČovek koji govori kako je „pre godinu i devet meseci zatekao državu pred bankrotom” verovatno misli na ono što je sam ostavio u periodu svoje vlasti od 2012. do 2014. godine, naveo je Pajtić, prenosi Tanjug.\n„Čovek koji, kada kaže da ne želi pogled u prošlost, misli samo na sopstvenu prošlost dok tuđu, falsifikovanu prošlost, već četiri godine koristi kao izgovor za sopstvenu nesposobnost, sada očekuje od građana još jednu šansu ‘da se otarasi mangupa u svojim redovima’. Verovatno zato što prva četiri puta nije umeo dobro da ih izabere, a sada, peti put, to će uraditi baš kako treba”, ocenio je on.\nPajtić je istakao da je jedini problem što je Vučić već toliko puta u prethodne četiri godine obmanuo građane da nema pravo ni od koga da traži da mu ikada više veruje.\nDSS: Izbori su prilika da u Srbiji dođe do promena\nPredsednica Demokratske stranke Srbije (DSS) Sanda Rašković Ivić izjavila je da je odluka premijera Srbije Aleksandra Vučića o raspisivanju vanrednih parlamentarnih izbora dobra i da su izbori dobra prilika da u Srbiji dođe do promena.\n„Sa gledišta DSS-a i Patriotskog bloka ova odluka predsednika Vlade (Aleksandra Vučića) je dobra odluka, jer to je prilika da u Srbiji dođe do promena. Pre svega može doći do pobede novog koncepta politike koja će biti okretanje od EU, a veće vezivanje za Rusiju”, kazala je Rašković Ivić za agenciju Beta.\nKako je navela, vanredni parlamentarni izbori predstavljaju šansu da se „kadrovski smene oni ljudi koji su bahati, koji imaju kupljene diplome i koji iritiraju građane Srbije i koji rade na štetu srpskog društva”.\nDodala je da su izborni uslovi u Srbiji veoma loši, jer „vlada” medijska blokada.\n„Vučiću, kao predsedniku Vlade Srbije, ovi izbori su veoma potrebni zato što na lokalnim i pokrajinskim izborima neće postići dobar rezultat ukoliko ne bude i parlamentarnih izbora”, dodala je ona.\nKako je navela, DSS će na predstojećim izborima nastupiti u koaliciji sa Dverima, „manjim strankama, udruženjima i političkim organizacijama“\nPrema njenim rečima, DSS na izborima očekuje ne samo da će biti u Skupštini Srbije i da će preći cenzus, već i da će postići dobre rezultate.\n„Naša politika koja je bitno drugačija od politike sadašnje vlasti i sadašnje parlamentarne opozicije imaće priliku da se čuje u Skupštini Srbije, a novoj vlasti neće biti lako da usvaja zakone koji idu na uštrb srpskog naroda i srpske države”, kazala je Rašković Ivić.\nDodala je da će se DSS i Dveri zalagati za okretanje Srbije od „pogubnih procesa” kao što su Briselski sporazum, ulazak Srbije u EU, rasprodaja preduzeća i zemlje, prenela je Beta.\nOznake: 2016, reagovanja, srbija, vanredni izbori / Objavljeno u: AKTUELNO


VB će nastaviti podršku građanima i institucijama BiH\nTanjug 14. aprila 2022. 11:01\nSARAJEVO – Ambasada Velike Britanje u Sarajevu saopštila je danas da će različitim aktivnostima nastaviti praktičnu podršku građanima i institucijama širom BiH u skladu sa jasnim kriterijumima, uključujući tu i spremnost lokalnih partnera da rade sa njima na ostvarivanju pozitivnih promena.\nIz Ambasade Velike Britanije su to saopštili u odgovoru na pitanje sarajevskog portala Klix da komentarišu najavu srpskog člana Predsedništva BiH Milorada Dodika da će vlada i druge institucije Republike Srpske odbiti sve programe koje kreira zvanični London, a nakon što ova zemlja odlučila da predsednici Srpske Željki Cvijanović i njemu uvedene sankcije.\n„Ujedinjeno Kraljevstvo veoma dugo pruža direktnu, praktičnu podršku građanima i institucijama širom cele BiH. Ovo uključuje IT obuku u osnovnim školama, borbu protiv rodno-zasnovanog nasilja, unapređenje poslovnog okruženja, traganje za nestalim, stipendije na britanskim univerzitetima, te podršku telima za sprovođenje zakona i pravosuđu“, saopštili su iz britanske Ambasade.\nNaveli su i da zbog načina na koji se njihovi programi vode i finansiraju ne mogu fondove da razvrstaju na niže nivoe, ali dodaju da Ujedinjeno Kraljevstvo godišnje izdvaja 40-50 miliona funti za različite podrške u regionu Zapadnog Balkana.\nVelika Britanija je pre dva dana uvela sankcije Cvijanovićevoj i Dodiku zbog, kako je navedeno, pokušaja potkopavanja legitimiteta i funkcionalnosti BiH.\nReagujući na sankcije Velike Britanije, Dodik je najavio da će vlada i institucije Republike Srpske odbiti realizaciju svih programa koje ova zemlja kreira na prostoru Srpske.


Ministarstvo ekonomije je u petak, 03.02.2017. godine, u hotelu "Ramada" u Podgorici, sa početkom u 11h organizovalo prezentaciju tenderskih procedura u okviru projekta EEPPB, u cilju upoznavanja potencijalnih ponuđača sa samim programom i načinom na koji se konkuriše na tendere za odabir izvođača radova.\nU prisustvu predstavnika zainteresovanih kompanija, na detaljan način su prezentovane tenderske procedure, nakon čega su, u konstruktivnoj diskusiji, razmotrena sva pitanja prisutnih predstavnika zainteresovanih kompanija.\nMinistarstvo ekonomije u saradnji sa Ministarstvom prosvjete, Ministarstvom rada i socijalnog staranja i Upravom za imovinu implementira "Program energetske efikasnosti u javnim zgradama" - faze I i II, kojim je obuhvaćena primjena mjera energetske efikasnosti u odabranim obrazovnim i socijalnim ustanovama i administrativnim objektima. Sredstva za implementaciju programa su obezbijeđena od strane KfW banke (kredit i donacija) u iznosu od 36 miliona eura. Cilj programa je poboljšanje uslova rada i unaprjeđenje energetske efikasnosti u odabranim objektima.\nProgram se implementira u dvije faze, pri čemu je u okviru prve faze, koja je trajala od januara 2012. godine do decembra 2015. godine, izvršena rekonstrukcija i adaptacija 20 osnovnih i srednjih škola i jednog studentskog doma, s tim što je ukupna vrijednost izvedenih radova iznosila 13,3 miliona eura.\nImplementacija druge faze programa je počela u januaru 2015. godine sa rokom završetka do kraja 2020. godine. U okviru druge faze programa, u toku 2016. godine, izvedeni su radovi na sedam osnovnih i srednjih škola, ukupne vrijednosti 5,5 miliona eura.\nTenderska procedura za izbor izvođača radova se organizuje u skladu sa pravilima KfW banke. Jednim ugovorom je obično obuhvaćeno 3-5 objekata, pri čemu je uobičajena vrijednost ugovora od 2-3,5 miliona eura.\nU narednom periodu planirana je rekonstrukcija i adaptacija sedam osnovnih i srednjih škola (u nadležnosti Ministarstva prosvjete), dva resursna centra (u nadležnosti Ministarstva rada i socijalnog staranja i Ministarstva prosvjete), tri administrativna objekta (u nadležnosti Uprave za imovinu) i dvije socijalne ustanove (u nadležnosti Ministarstva rada i socijalnog staranja).


Program ekonomskih reformi (ERP) 2018-2020 – RSJP\nVlada Republike Srbije je usvojila 31. januara 2018. godine Program ekonomskih reformi za period 2018-2020. godine (eng. Economic Reform Programme – ERP), kao najvažniji strateški dokument u ekonomskom dijalogu sa Evropskom komisijom i državama članicama Evropske unije (EU). Cilj ovog dokumenta je priprema Republike Srbije, kao države kandidata za članstvo u EU, za učešće u […]\nVlada Republike Srbije je usvojila 31. januara 2018. godine Program ekonomskih reformi za period 2018-2020. godine (eng. Economic Reform Programme – ERP), kao najvažniji strateški dokument u ekonomskom dijalogu sa Evropskom komisijom i državama članicama Evropske unije (EU). Cilj ovog dokumenta je priprema Republike Srbije, kao države kandidata za članstvo u EU, za učešće u procesu ekonomskog i fiskalnog nadzora država članica EU. Program ekonomskih reformi Republika Srbija izrađuje na godišnjem nivou kako bi obezbedila održiv i inkluzivan ekonomski rast, a u skladu sa strateškim ciljem smanjenja razvojnog jaza između domaće privrede i EU.\nČetrvti ciklus izrade Programa ekonomskih reformi završen je u predviđenom roku i dokument ERP 2018-2020 je dostavljen Evropskoj komisiji 31. januara 2018. godine.\nProgram sadrži makroekonomski okvir za srednjoročni period, kao i fiskalni okvir koji uključuje prateće mere fiskalne politike i detaljan prikaz strukturnih reformi koje treba da doprinesu povećanju konkurentnosti nacionalne ekonomije, stvaranju privrednog rasta i razvoja, kreiranju novih radnih mesta i uslova za bolji život građana Republike Srbije.\nProgram ekonomskih reformi predstavlja rezultat intenzivne međuresorne saradnje. Deo dokumenta, koji se odnosi na makroekonomski i fiskalni okvir, pripremilo je Ministarstvo finansija u saradnji sa Narodom bankom Srbije, uz oslanjanje u velikoj meri na dokument Fiskalna strategija za 2018. godinu sa projekcijama za 2019 i 2020. godinu. Izradu dela dokumenta posvećenog strukturnim reformama koordinirali su Ministarstvo finansija i Republički sekretarijat za javne politike, zajedno sa resornim ministarstvima i institucijama članicama Radne grupe za izradu i praćenje sprovođenja Programa ekonomskih reformi koji su, u skladu sa smernicama Evropske komisije, aktivno učestvovali u izradi dokumenta. Članovi Radne grupe (ERP koordinatori) su predstavnici: Ministarstva finansija, Republičkog sekretarijata za javne politike, Kabineta ministra bez portfelja za inovacije i tehnološki razvoj, Kabineta ministra bez portfelja zaduženog za regionalni razvoj i rad javnih preduzeća, Ministarstva građevinarstva, saobraćaja i infrastrukture, Ministarstva državne uprave i lokalne samouprave, Ministarstva za evropske integracije, Ministarstva za rad, zapošljavanje, boračka i socijalna pitanja, Ministarstva zdravlja, Ministarstva kulture i informisanja, Ministarstva odbrane, Ministarstva poljoprivrede, šumarstva i vodoprivrede, Ministarstva pravde, Ministarstva privrede, Ministarstva prosvete, nauke i tehnološkog razvoja, Ministarstva rudarstva i energetike, Ministarstva spoljnih poslova, Ministarstva trgovine, turizma i telekomunikacija, Ministrastva omladine i sporta, Narodne banke Srbije, Nacionalne služba za zapošljavanje, Republičkog zavoda za statistiku i Tima za socijalno uključivanje i smanjenje siromaštva.\nU procesu izrade dokumenta bili su uključeni predstavnici civilnog društva, stručne javnosti i poslovne zajednice, poslanici Narodne skupštine i članovi Stalne konferencije gradova i opština, koji su imali priliku da, na različite načine, utiču na izradu dokumenta i daju predloge za njegovo unapređenje.\nProgram ekonomskih reformi 2018-2020 će biti razmotren sa predstavnicima EU u maju 2018. godine u okviru ekonomskog dijaloga sa državama članicama Evropske unije na sastanku Saveta za ekonomska i finansijska pitanja (EKOFIN Savet) u Briselu, na kome će biti usvojene nove preporuke učesnicima u procesu (Zapadni Balkan i Turska).


Radnici Zastave automobili održali protest – Nadlanu.com\nRadnici Zastave automobili održali protest\nKRAGUJEVAC 28. decembra 2010.(Beta) – Nekoliko stotina radnika kragujevačke fabrike Zastava automobili održali su u utorak protest ispred zgrade skupštine grada zbog neslaganja sa socijalnim programom ministarstva ekonomije i regionalnog razvoja.\n„Nije tačna izjava ministra Mlađana Dinkića data u ponedeljak medijima o tome da su radnici primali platu od 33.000“, rekao je u utorak na protestu radnika potpredsednik sindikata Zoran Marković.\nMarković je kazao da su radnici primali oko 20.000 dinara mesečno, a da su rukovodioci imali zaradu od oko 33.000. On je dodao da su vlada i ministarstvo ekonomije lagali dve godine radnike da neće izgubiti posao, izigrali su potpisane sporazume, a „sada je došao neko da kaže puj pike ne važi“.\nPrema predlogu ministarstva ekonomije, oko 800 Zastavinih radnika biće proglašeno za tehnološki višak i primiće otpremninu od 300 evra po godini staza kao i naknadu od 20.000 dinara u narednih 18 meseci.


Vučić: Hoću dvostruko više kilometara autoputeva nego u vreme Tita | Srbija izbori 2020\n» Vučić: Hoću dvostruko više kilometara autoputeva nego u vreme Tita\nVučić: Hoću dvostruko više kilometara autoputeva nego u vreme Tita\nPredsednik Vlade Srbije Aleksandar Vučić izjavio je danas u Rigi da želi da u narednom periodu u Srbiji bude izgrađeno "dvostruko više" kilometara autoputa nego tokom 35 godina vladavine Josipa Broza Tita.\nKako je saopštila Vlada Srbije, Vučić je u okviru Samita lidera zemalja Srednje i Istočne Evrope i Kine u glavnom gradu Letonije, razgovarao sa predstavnicima kineske kompanije CRBC o deonicama puteva za koje su potpisani ugovori.\n"Sutra otvaramo deonicu Ljig-Preljina, dužine 40,4 kilometara a onda ostaju Obrenovac-Ub i treći deo deonice Lajkovac-Ljig gde imamo problem sa eksproprijacijom. Za nas je prioritetno da sa njima uskoro dogovoramo deonicu Požega-Preljina, u dužini od 31 kilometar, čijim bi završetkom dramatično povećali turistički potencijal Zapadne Srbije", kazao je premijer.\nPrema njegovim rečima, Kinezi su zainteresovani i za deonicu autoputa od Požege do Boljara, na granici sa Crnom Gorom, pošto je to u skladu sa njihovom strategijom izlaska na Jadransko, Baltičko i Crno more.\n"Od Požege do Boljara imamo 107 teških kilometara, i to je najteži deo puta u našoj zemlji. To se nikome ne isplati da gradi jer je taj put procenjen na 1,8 do dve milijarde ali ako se dogovorimo sa Crnom Gorom o nekoj vrsti koncesija za ceo put Beograd-Bar, onda bi to možda mogli da zatvorimo", kazao je Vučić.\nOn je danas u Rigi razgovarao sa delegacijom kineskih firmi CRBC (China Road and Bridge Corporation) i CCCC (China Communications Construction Company) koje rade na infrastrukturnim projektima u Srbiji.\nVučić je dodao da su predstavnici BiH na samitu Kina i 16 evrospkih zemalja pominjali vezu od Sarajeva preko Beograda ka centralnoj Evropi, dok Makedonci insistiraju na vezi Beograd-Skoplje-Solun.\n"Srbija je negde u centru koridora puteva. Sve se više stvari vrti oko Beograda i pre svega Niša", rekao je Vučić.\nKinezi hoće infrastrukturne projekate\nKineska kompanija CCCC pružiće svu pomoć Vladi Srbije u realizaciji velikih infrastrukturnih projekta, kao i da se nađe način da se u najskorijem roku završi autoput koji povezuje Beograd sa lukom Bar u Crnoj Gori.\nKako se navodi u saopštenju Ministarstva građevinarstva, saobraćaja i infrastrukture, tu kompaniju su predložili kineski predsednik Si Đinping i premijer Li Kećang.\nSrbija je juče, prvog dana Samita u Rigi, potpisala šest ugovora i sporazuma sa Kinom vrednih 734 miliona evra. Među potpisanim ugovorima su oni koji se odnose na modernizaciju i rekonstrukciji pruge Beograd-Budimpešta na deonici Beograd-Stara Pazova, zatim na izgradnji Koridora 11 i dela obilaznice oko Beograda, na deonici Surčin-Obrenovac.


PCVesti - Fujitsu dobio međunarodni ekološki sertifikat\nKompanija Fujitsu objavila je sticanje međunarodnog ekološkog sertifikata za tehnološke proizvode u okviru programa EPEAT (Electronic Product Environmental Assessment Tool). To je sveobuhvatan globalan sistem registrovanja ekoloških informatičkih proizvoda (Green IT), koji trenutno obuhvata preko 1.000 registrovanih proizvoda i više od 30 proizvođača.\nMasataka Fuđi (Masataka Fujii), direktor Odeljenja za ekološko projektovanje pri centrali kompanije Fujitsu u Tokiju, pozdravio je ovu ekspanziju rečima: „Fujitsu ceni i podržava napore za globalizacijom EPEAT klasifikacije i načina obeležavanja proizvoda. U mnogim zemljama ovaj sistem će pomoći da se bolje sagledaju dobrobiti po životnu sredinu od proizvoda zasnovanih na našim principima ekološkog inoviranja.”\nSticanje sertifikacije EPEAT važan je korak za Fujitsu, koji potvrđuje usmerenje kompanije ka inovacijama i efikasnosti. Njemu je prethodilo predstavljanje prvog PC računara „0-Watt standby”, početkom ove godine, kao i sopstvenog sistema obeležavanja ekoloških proizvoda (Green IT label) koji će ostati u upotrebi zajedno sa EPEAT sertifikacijom.\nNaručioci i proizvođači IT opreme takođe mogu da izračunaju koristi od proizvoda registrovanih u EPEAT-sistemu preko mrežnog alata Electronics Environmental Benefits Calculator, koji je razvijen u saradnji sa Američkom agencijom za zaštitu životne sredine, EPA, i Univerzitetskog centra za čiste proizvode u Tenesiju.


Najstariji ljudski otisci stopala u Evropi - National Geographic Srbija\nGodine 1965. arheolozi su otkrili oko 400 drevnih ljudskih otisaka stopala u pećini Ćur-Izbuk na Karpatima u Rumuniji. U to vreme, naučnici su prepoznali otiske čoveka, žene i deteta koje ulaze u pećinu.\nFoto: Kutztown University\nPrema prvobitnoj proceni otisci su bili stari između 10.000 i 15.000 godina, na osnovu otisaka i kostiju pećinskog medveda (Ursus spelaeus) pronađenog na istom mestu. Veruje se da je pećinski medved izumro pred kraj poslednjeg ledenog doba.\nOpasnost od uništenja\nMeđutim, od otkrića, ljudski i medveđi ostaci u pećini privlačili su speleologe i druge turiste, što je dovelo do toga da drevni otisci budu uništeni od strane savremenih ljudi – ostavivši samo 51 odsto od originalnog otkrića netaknutim.\nIpak, merenjem ugljenika iz kostiju dva medveda iskopana nešto ispod samih otisaka ukazuju da su Homo sapiensi koji su načinili ove tragove živeli pre 36.500 godina, tvrdi antropolog Dejvid Veb iz Univerziteta u Pensilvaniji.\nU naporu da se očuvaju otisci i informacije o njima, kako bi se ponovo analizirali savremenim tehnikama, pećina Ćur-Izbuk je ponovo proučena na leto 2012. godine. Iako je nemoguće potvrditi neke od prvobitnih zaključaka usled uništenja gotovo 350 otisaka, broj jedinki koje su bile prisutne sada se procenjuje na šest ili sedam.\nDva slučaja preklapanja medveđih i ljudskih otisaka pomoglo je da se ustanovi vremenski period, a C-14 datiranje ukazuje na mnogo veću starost od prvobitno procenjene.\nMapiranje ljudskog kretanja\nNažalost, ostalo je nedovoljno otisaka kako bi se izmerile karakteristike poput dužine koraka, ali detaljno trodimenzionalno mapiranje omogućava precizniji opis ljudskih kretanja unutar pećine.\nAnalize 51 otiska koji su očuvani ukazuju da je šest ili sedam jedinki, uključujući barem jedno dete, ušlo u pećinu nakon što je poplava prekrila pod peščanim muljem, navode naučnici.\nDrugi otisci Homo sapiensa u Evropi nisu stariji od 33.000 godina. Neki naučnici tvrde da tragovi Homo sapiensa u Tanzaniji stari 120.000 godina, ali ti nalazi tek treba da budu potvrđeni.\nAntropologija Rumunija Arheologija


Posljednji ekser u kovčegu bh. fudbala: Reprezentacija BiH posljedice ove katastrofe mogla bi osjećati godinama!\nJuniori Fudbalskog kluba Sarajevo neće nastupiti u ovosezonskom izdanju Omladinske Lige prvaka iako su u prošloj sezoni postali šampioni Premijer lige Bosne i Hercegovine.\nRazlog tome je kompleksni sistem takmičenja u kojem se pravo na učešće ostvaruje na osnovu rezultata koji postižu seniori, odnosno, gleda se ukupan koeficijent lige sa čim juniori FK Sarajevo niti bilo koje druge ekipe iz BiH, nemaju veze.\nBosna i Hercegovina je trenutno na 39. mjestu na UEFA rang listi zbog nedovoljno dobrih rezultata klubova iz BiH u Evropi u proteklih nekoliko sezona, a nažalost, nisu se poklopili određeni rezultati u Play-offu Lige prvaka kako bi juniori FK Sarajevo izborili mjesto među 32 ekipe koje će se takmičiti u takozvanom „šampionskom putu“.\nGrupnu fazu automatski su izborile ekipe čiji su se seniori plasirali u Ligu prvaka.\nTako ni ulaganja Vincenta Tana nisu osigurala procvt bh. fudbala. Sve više djeluje, kako će naša reprezentacija u narednim godinama prolaziti jedno od najturubulentnijih razdoblja u svojoj historiji.\nIpak, nadamo se da do toga neće doći, ali…\nZbog lošeg koeficijenta daj Bože da ijedan naš juniorski prvak upadne među učesnike Lige prvaka, tačnije Youth League, jer nam je seniorska liga sve slabije i slabija, a gledaju se kooeficijenti seniora.\nJedina opcija je da seniorski prvak u dogledno vrijeme izbori grupnu fazu Ligu prvaka, no kako se to vjerovatno neće desiti u narednih 30 do 50 godina, tako ni naši najbolji juniori neće imati priliku da se okušaju protiv prvaka drugih država na takmičarskom nivou.\n“Sinoć sam saznao za vijest da nećemo igrati Ligu prvaka i bio sam zatečen. Nismo imali ni u primisli da bi se to moglo desiti, momci su išekivali utakmicu vjerovatno sa zebnjom jer bi istrčali na Koševo. Mnogi od njih nisu nikada igrali jednu takvu utakmicu na Koševu i zbog njih sam razočaran”, kaže Dženan Uščuplić, trofejni trener juniora (i seniora) Sarajeva i dodao:\n“Žao mi i jer su momci zaista pošteno postali prvaci BiH, imali apsolutnu dominaciju na terenu i zaslužili su da se takmiče, da vidimo0 svi gdje smo u odnosu na neke druge timove. Igrali smo lmi s mnogim dobrim ekipama iz regiona i Evrope i nosili se dobro s njima, pa je i iz tog razloga veća šteta što ne igramo jer sigurno smo da bi imali šta pokazati.”\nKoliko će činjenica da juniori Sarajeva neće igrati utjecati na sve u daljem radu.\n“Na mene nema šta utjecati, ja imam svoj plan, svoj cilj i toga ću se nastaviti pridržavati. Vjerujem da će malo ostaviti traga ovo sve na igračima, da će ih poremetiti, ali šta ćemo, moramo ići dalje”, zaključio je Uščuplić – prenosi Sportsport.ba.\nDženan UščuplićFK SarajevoFudbalska reprezentacija BiHOmladinska liga prvaka\nPrevious article Brutalna prozivka: Legendarni teniser kao niko ranije popljuvao Novaka Đokovića, ovo će se dugo pamtiti!\nNext article Tragedija na “ukletom putu” u Bijeljini: U stravičnom sudaru poginula dva mladića\nTokom ključnog meča Zmajeva u kvalifikacijama mnogima je ovaj detalj zapao za oko: Kako smo se samo ispromašivali…\nZmajevi konačno na korak do pobjede, fudbalska reprezentacija BiH u Zenici vodi golom Smaila Prevljaka i to protiv Kuvajta!\nJasmin Mujanović, politički analitičar javio se iz Los Angelesa u programu televizije “N1” i komentarisao obraćanje predsjedavajućeg Predsjedništva BiH Željka Komšića na Generalnoj skupštini UN, ali i druge aktuelne političke teme.\nMinistar odbrane Srbije Nebojša Stefanović ocijenio je da se današnjom izjavom o Srbiji, bivši hrvatski predsjednik Stjepan Mesić bezmalo upisao u anale i upitao je Mesića zar ga bar malo nije sram zbog onog što je rekao.\nTragedija na “ukletom putu” u Bijeljini: U stravičnom sudaru poginula dva mladića


To je rezultat saradnje između Gradske uprave Subotice i četiri gradske institucije – Gradskog muzeja, Gradske biblioteke, Međuopštinskog zavoda za zaštitu spomenika kulture, Moderne galerije “Likovni susret” i neformalne grupe građana “Nasmeši se Subotici”, koji su potpisali Memorandum o saradnji krajem 2012. godine.\nKako je Tanjugu izjavila predstavnica grupe “Nasmeši se Subotici” docent na Građevinskom fakultetu Viktorija Aladžić, koja je zajedno sa još nekoliko predstavnika subotičkih institucija i organizacija učestvovala na nedavnoj sednici Generalne skupštine ove mreže u Ljubljani, očekuje se dolazak predstavnika Brisela, Barselone, Darmštata, Beča, Budimpešte, Oradee, Nansija.\n“To su neki od velikih centara secesije i ako svi ti ljudi dolaze u Suboticu i na neki način odaju poštu našoj arhitekturi secesije, mislim da bi to trebalo svakome ko živi u ovom gradu da bude jasan znak da secesija zaista ima neku vrednost na evropskom nivou”, rekla je Aladžić.\n“U Subotici nemamo neke srednjovekovne zanimljive zidine, nemamo renesansne i barokne građevine, osim katedrale i pravoslavne crkve, ali to nije dovoljno da bi privlačili svetsku pažnju. Jedino čime možemo privući svetsku pažnju jeste naša secesija”, tvrdi Aladžić.\nOsim ove Skupštine, Subotica će biti domaćin i putujuće izložbe izrađene u okviru projekta “Priroda secesije”.\nSecesija je evropski umetnički pravac nastao oko 1900. godine. U Francuskoj se ovaj stil naziva “Art nouveau” , u SAD “Stile Liberty” , a u Engleskoj “Modern style”.\nS obzirom da je tada pripadala Austrougarskoj, termin “secesija” označava arhitektonske objekte nastale u ovom stilu u Subotici krajem 19. i početkom 20. veka, a koji su specifični po kombinaciji cvetne ornamentike, narodnih motiva, kovanog gvožđa, boje i keramike.


OSLONAC Agencija za osiguranje depozita osigurava štedni ulog do 50.000 evra po štediši – Plodna Zemlja\nAgencija za osiguranje depozita važan je oslonac građanima i privredi da se odluče za štednju, a podrška je i samom bankarskom sistemu. Govoreći na okruglom stolu pod nazivom „Značaj sistema osiguranja depozita za stabilnost finansijskog sistema“, generalni sekretar Udruženja banaka Srbije, Vladimir Vasić, podsetio je da danas građani u bankama štede u vrednosti od 11 milijardi evra i oko 90 milijardi dinara. Rast štednje u dinarima od 2012. godine iznosi čak 400%, a štednje u evrima 32%.\nOkrugli sto, koji je ove godine održan onlajn, organizovali su Agencija za osiguranje depozita, Beogradska bankarska akademija i Udruženje banaka Srbije, povodom Dana štednje. Vasić je istakao da su za stabilnost bankarskog sistema kao i cele privrede ključne bile snažne mere podrške Narodne banke i Vlade Srbije, koje su dostigle oko 12% bruto društvenog proizvoda. Banke su sa svoje strane podršku dale kroz dva talasa moratorijuma, u ukupnoj vrednosti preko 3 milijarde evra, kao i drugim olakšicama za klijente iz redova građana i preduzeća.\nTagoviAgencija za osiguranje depozita Prof. dr Hasan Hanić Udruženje banaka Srbije Vladimir Vasić


Nikola Jokić ne igra za Srbiju na EP! - PRess Serbia | PR PRess team\nNikola Jokić ne igra za Srbiju na EP!\nMuška košarkaška Srbije će na Evropskom prvenstvu definitivno nastupiti bez Nikole Jokića, prenosi Sportski žurnal.\nReprezentacija Srbije će na Evropskom prvenstvu definitivno nastupiti bez Nikole Jokića. U toku jučerašnjeg dana mladi as Denvera se čuo sa selektorom Aleksandrom Đorđevićem i saopštio odluku koja se nazirala od trenutka kada je njegov menadžer posle završetka sezone u NBA, saopštio da je igranje Jokića na Evrobasketu (31. avgust – 17. septembar) pod znakom pitanja, zbog želje tima iz Kolorada da se Srbin na kojem se gradi klupska budućnost individualno usavršava.\nJokić je izabrao tu varijantu iako su čelni ljudi Denvera, Tim Koneli i ranije Arturas Karnišovas, javno saopštili da neće uticati na Jokićevoopredeljenje.\nPored Jokića Đorđević i njegov stručni štab neće moći da računaju ni na drugog našeg NBA igrača, povređenog Nemanju Bjelicu.\nNa spisku kandidata neće biti ni četvorka koja može da igra za mlađe selekcije – Ognjen Jaramaz, Dejan Davidovac i Ognjen Dobrić za univerzitetsku, odnosno Aleksa Radanov za mladu – ali i Nikola Milutinov i Nemanja Dangubić.\nNije u pitanju precrtavanje sa spiska zbog kvaliteta, već je još ranije dogovoreno da ovaj nekadašnji juniorski dvojac Hemofarma, koji još uvek nije u statusu standardnih reprezentativaca, leto iskoristi za treninge u San Antoniju koji na njih polaže pravo.\nVerovatno je i procenjeno da bi se teško izborili za mesto u 12 koje će Đorđević odvesti u Istanbul da predstavljaju Srbiju. Dangubić je prošle godine igrao u kvalifikacijama za Olimpijske igre u Riju, a Milutinov je bio deo tima na prošlom Evrobasketu u Nemačkoj i Francuskoj.\nNaknadnih poziva neće biti, iako je na spisku ostalo 17 igrača, a ne 18 kao što se planiralo. Ukoliko se nešto u međuvremenu ne dogodi oni će se 20. jula javiti selektoru i početi pripreme za Evropsko prvenstvo.\nTagoviEvropsko prvenstvo kosarka nikola jokic reprezentacija\nVremenska prognoza od 04. do 09. jula 2017.


Oktobar 16, 2020 8:41\nPoglavar Srpske pravoslavne crkve ljubazno se odazvao pozivu "Večernjih novosti" da se, povodom 67. rođendana naše kuće, osvrne na najznačajnija društvena i politička pitanja i izazove koji se postavljaju pred našu zemlju i narod.\n* IZ Crne Gore konačno stižu ohrabrujuće vesti - sporni Zakon o slobodi veroispovesti biće izmenjen. Kako vidite budućnost vernika i našeg naroda u ovoj državi u svetlu poslednjih promena?\n- Pitao sam se koliko će dugo vremena Evropa imati strpljenja da toleriše političara koji se izjašnjava kao ateista, a otvoreno govori o stvaranju takozvane crnogorske pravoslavne crkve u režiji jedne političke partije u sekularnoj državi. Vrhunac tog sumanutog plana je nakaradni Zakon o slobodi veroispovesti kojim su hteli da "legalizuju" otimanje svetinja u eparhijama Srpske pravoslavne Crkve u Crnoj Gori. Zadivljen sam narodom koji je molitvenim litijama i demokratskim putem uspeo da sačuva svoju veru i pradedovske svetinje. Želim bratskoj Crnoj Gori napredak u svakom pogledu.\n* Srbija želi dobre veze sa svima, ali stiče se utisak da smo između "čekića i nakovnja". Zapadu smeta naša bliskost sa Rusijom, a sve češće nas prekorevaju i zbog ekonomskih veza sa Kinom. Imamo li dovoljno snage da sačuvamo prijatelje i ostanemo svoji?\n- Mi smo kao narod već navikli da budemo između Istoka i Zapada. Istorija nas uči da smo često bili poligon sukoba i da smo zbog toga platili visoku cenu. Imam utisak da smo danas spremni da budemo čvrst i stabilan most između Istoga i Zapada. I jednoj i drugoj strani verovatno će biti potrebno vreme dok se ne uvere da možemo svima biti pouzdan partner i prijatelj. Pritom, ostaćemo dosledni svojim korenima i tradiciji. Mi smo mali narod bez osvajačkih ambicija, ali volimo slobodu i pravdu više od svega.\n* Kosovo i Metohija je alfa i omega srpske i unutrašnje i spoljne politike. S obzirom na odnos snaga u svetu, mislite li da postoje uslovi da se ovo pitanje primakne svom rešenju? Kako bi po vama ono trebalo da izgleda?\n* Iako predsednik Srbije Aleksandar Vučić uporno ponavlja da neće prihvatiti nijedan plan po kojem će Srbija biti ponižena i po kojem će izgubiti sve, a da ništa ne dobije zauzvrat, deo javnosti stalno upozorava na moguću izdaju nacionalnih interesa...\n* Koliko je, po vašem mišljenju, sporazum iz Vašingtona dobar put da Srbi i Albanci postignu kompromis? Verujete li u iskrenost SAD da pomognu u ovom procesu?


Fudbaleri Spartaka ŽK počeli pripremu za novu sezonu\nSpartak Ždrepčeva krv počeo je pripreme za novu sezonu i kvalifikacioni ciklus za međunarodnu scenu okupljanjem na Gradskom stadionu. Sportski direktor Ljubiša Duneđerski i šef struke Vladimir Gaćinović sa saradnicima su pozdravili igrače i istakli ciljeve za predstojeću sezonu.\nGaćinović kaže da imaju ambicije da budu na nivou prethodne sezone, ali to svakako neće biti lako. Ciljevi i želje su im da igraju moderan napadački fudbal, da budu stabilni superligaši, ako im se ukaže prilika da se plasiraju u gornji deo tabele, a uz sve da promovišu mlade fudbalere što im je najvažnije, ali da rezultati ne trpe. Problem im je još i što ne znaju ko će ih napustiti, osim Nikolić Nemanje. Vladimir Gaćinović još kaže da ima naznaka da će otići još neko od igrača, ali to još nije tačno definisano. Dodaje da moraju da idu korak po korak i ubličavaju tim, da je uvek teško kada se pravi nešto novo i da bi bio presrećan da zadrže jedan broj igrača koji su činili prošle sezone ekipu. Situacija je takva da se mnogo većih klubova interesuje za igrače Spartaka i zbog toga ih je teško zadržati. Od pridošlica koji su stigli tu je Ivan Racković iz pljevaljskog Rudara, Benjamin Demair koji je reprezentativac Makedonije. Gaćinović ističe da imaju grupu igrača koji su na probi i nada se da će se neko od njih nametnuti i zaslužiti dres Spartaka u narednom periodu.\nŠef štručnog štaba ukratko je izneo plan priprema koji očekuje plave „golubove”.\n- Prve dve nedelje ćemo raditi u Subotici, gde ćemo trenirati dva puta dnevno, a potom 20. juna putujemo na Zlatibor i ostajemo do 3. Jula. Tamo ćemo početi sa odigravanjem kontrolnih utakmica. Neke mečeve smo već dogovorili, a za preostale tražimo protivnike. Cilj je da se što bolje uigra ekipa. Nemamo mnogo vremena, a obaveza je previše . Prva evropska utakmica je već 12. jula. Taj prvi meč u Evropi može da nam donese mnogo toga. Sve to zavisi od našeg stanja u kakvom budemo i protivnika kojeg izvučemo – rekao je šef struke Spartaka.\nNa okupljanju su se pojavila 32 igrača. Osim Nikolića koji je zvanično već prešao u Partizan skoro kompletan tim iz prethodne sezone je došao na prozivku, ali i mnogo novih igrača, kao i oni sa pozajmice i iz omladinskog pogona. Prvog dana rada izostali su Nobrou Šimura koji će se sutra priključiti ekipi, Nemanja Tekijaški i Miloš Ostojić.\n- Kao i svake sezone, naše ambicije su da budemo stabilan superligaš koji se bori za plej – of. Prioritet je i dalje baziran na stvaranju i afirmaciji mladih igrača. Spartak neće da bude epizodista u Superligi i cilj je da se ponovi ono što je urađeno prošle sezone. Verujem da zajedničkim snagama od rukovodstva kluba do nas, sportskog sektora da ćemo u tome i uspeti i pokazati da se u Spartaku radi kako treba – istakao je Ljubiša Dunđerski , a potom se dotakao teme prelaznog roka: – Što se tiče pojačanja, u pregovorima smo sa nekoliko igrača koji bi zaista bili pojačanje, ali sve zavisi od odlazaka. Trenutno nas je napustio Nemanja Nikolić i prešao u Partizan, a što se tiče ostalih postoji mogućnost da još neko ode. Imamo igrače na probi i svi oni koji su tu nisu slučajno došli u Suboticu, već to znači da su zanimljivi za Spartak i tu su da bi ih videli. Na osnovu odlazaka, tako će biti i dolazaka jer nam je cilj da igramo dobar fudbal, budemo bitni u našem prvenstvu i izbacimo nekoliko pojedinaca kao protekle sezone, za koje neki ljudi nisu nikad čuli, a preko Spartaka su postali imena i otišli u veće klubove.\nNapadač i najbolji strelac „golubova“ u monulom šampionatu, Nemanja Nikolić po okončanju prošle sezone potpisao je ugovor sa Partizanom, a u nedelju je iskoristio priliku i došao u Suboticu na početak priprema, da se pozdravi sa svojim dosadašnjim saigračima i stručnim štabom.\nUz reči zahvalnosti kompletnoj ekipi Nikolić je istakao da su svi saigrači i stručni štab zaslužni za njegov napredak i uspeh. Najbolji igrač iz redova plavo – belih poručio je svim igračima da se trude i bore za ostvarenje sna i da će sigurno u tome uspeti.


Aleternativne sankcije budućnost – Semendria\nAleternativne sankcije budućnost\n23. decembar 2013. DRUŠTVO – Ministar pravde Nikola Selaković pozvao sudije i tužioce da svojim delovanjem utiču na širu i veću primenu alternativnih vidova sankcija. Alternativne sankcije su budućnost u sistemu izvršenja krivičnih sankcija, istakao Selaković.\nMinistar pravde i državne uprave Nikola Selaković rekao je da su alternativne sankcije budućnost u sistemu izvršenja krivičnih sankcija.\n“Pozivamo sudije i tužioce da svojim delovanjem utiču na širu i veću primenu alternativnih vidova sankcija, ali i oportuniteta krivičnog gonjenja, kao i sporazuma o priznanju krivice,” istakao je Selaković prilikom otvaranja dve nove kancelarije u Požarevcu i Smederevu.\nSelaković je dodao da se alternativni vid sankcija može izreći samo za krivično delo za koje je predviđena kazna zatvora do tri godine.\n“Time će se napraviti velike uštede u budžetu, ali i omogućiti bolja resocijalizacija osuđenih lica,” rekao je Selaković i dodao da su tokom ove godine kancelarije rasteretile budžet Srbije za skoro sedam miliona dinara, dok su društvene zajednice u kojima su alternativne sankcije izvršavane uštedele oko 6,5 miliona dinara.\nPrema njegovim rečima, za razliku od Srbije u kojoj samo 520 osoba alternativno izvršava svoju sankciju, u Engleskoj i Švedskoj od ukupnog broja kažnjenih lica, jedna četvrtina je u zatvorima, dok se na tri četvrtine primenjuju alternativne sankcije.\n« Srebrne Ana i Jasmina na trećem kupu Srbije 2013.\nFondacija „Dragica Nikolić“ i Grad Smederevo darivali mališane »


Izmjenama zakona o raspodjeli javnih prihoda kažnjava se Goražde\nNaslovnica Podrinje Goražde Izmjenama zakona o raspodjeli javnih prihoda kažnjava se Goražde\nGoražde – Izmjenama zakona o raspodjeli javnih prihoda, FBiH kažnjava Goražde zbog njegove uloge i stradanja u ratu, ali i činjenice da je lider ekonomskog razvoja sa najvećim procentom pokrivenosti uvoza izvozom u ovom entitetu.\nIzmjenama zakona, usvojenim u formi nacrta, BPK Goražde, kao dio FBiH koji od formiranja ovisi od pomoći iz Sarajeva, gubi dodatnih 400.000 KM, istaknuto je tokom javne rasprave u Goraždu. Učesnici javne rasprave izrazili su ogorčenje što se pozivu nisu odazvali predstavnici Ministarstva finansija FBiH, kao predlagača ovakvih izmjena.\n– Uzaludno je pričati samom sebi bez onih koji su predlagali ovaj zakon, te je dogovoreno da rasprava bude ponovljena – kazao nam je ministar finansija BPK Alem Mujković (SDP). Kriteriji za raspodjelu javnih prihoda ostaju broj stanovnika, učenika u osnovnim i srednjim školama, te površina Kantona, što BPK, kao porušenom, tokom rata iseljenom prostoru ne odgovara.\nIstovremeno, lobiji i nagodbe utiču na nepravedan odnos prema ovom dijelu FBiH. Iako na uvezenih 100 BPK proizvede i izveze 134 KM, prosječna plaća u ovom Kantonu je za 102 KM niža od one u FBiH, a za više od 300 KM u odnosu na Kanton Sarajevo. Zbog toga se od poslanika iz BPK u Parlamentu FBiH traži da ne glasaju za predložene izmjene, ako u prijedlog ne bude ugrađen i dodatni kriterij kojim bi se stimulirala proizvodnja, odnosno procenat pokrivenosti uvoza izvozom.


Uniforme od 1. septembra u sto škola - PRess Serbia | PR PRess team\nU najmanje stotinu škola širom Srbije osnovci će nositi uniforme od 1. septembra.\nTo pokazuju podaci Ministarstva prosvete na osnovu ankete koju su popunjavali učenici i njihovi roditelji.\nMnoge škole se nisu izjasnile, a neke su i većinski odbile predlog Ministarstva. One koje žele da im đaci nose odeću sa grbom počele su da prave finansijske planove i traže rešenje kako će uniforme da izgledaju, pišu “Večernje novosti”.\nU Ministarstvu za “Novosti” navode da uniforme ne treba da budu skupe, da to može da bude i obična majica, a da je cilj da se razvije kolektivni duh, da se povećaju svest i odgovornost učenika, a da škole dobiju dodatni imidž.\nTagoviđaci pressserbia škole Školske uniforme srbija\nFolk pevač rešio da napusti estradu: Ne želim da budem deo današnje muzičke scene!


Vi izbockani MRŠBRE, pisala je žena u Srbiji - ali njen poslednji status o mužu je tiha tuga\nRetko ko nije video statuse izvesne žene iz Srbije, koju ćemo radi zaštite njenog identiteta zvati Slavica.\nMesecima unazad "Slavica" je u nekoliko velikih internet grupa pisala protiv vakcine, tvrdila da virus ne postoji, pa čak i vređala one koji su se odlučili za vakcinaciju. Bila je toliko vokalna o tome da su je već u tim internet zajednicama po tome i prepoznavali. Međutim, pre nekoliko dana korona je zakucala i na njena vrata, a poslednji status o mužu pokazao je po ko zna koji put da to što neko ne veruje u virus ne znači da je na njega imun.\n"Zašto srpska medicina ćuti o ovome! Nijedan virus na svetu nikada nije uništio pluća za par dana ili sati", "Prestanite da dramite!", "Dokle će bre da nas lažu", "Dan pobede se bliži", "Ne lažite više, narod vas je pročitao", pisala je Slavica dan za danom. Poslednji njen status više nije bio podsmešljiv bio je očajan.\nŽena koja ne veruje u koronu\n"Poznaje li neko nekoga u covid bolnici na Batajnici, muž mi leži tamo", napisala je "Slavica".\nIstog trenutka kada je objavila taj status ljudi u grupi su shvatili o kome se radi, a nakon priča da radi kao apotekarka u jednoj apoteci u Požarevcu, njena slika uskoro je počela da kruži internetom. Ljudi su joj poslali toliko poruka da je nakon toga zaključala profil ali to je nažalost bilo prekasno da spreči internet linč koji je usledio.\nSlavica je samo jedan primer ljudi koji, nažalost, opasnost od virusa shvate prekasno, ali napad na ovakve ljude neće nikome pomoći, a jedan od izlaza iz ove krize svakako je i da se suzdržavamo od toga da napadamo jedni druge.\nKako su MASKE postale seme razdora u Srbiji: Sukob za sukobom oko maski u gradskom prevozu\nDragana je objavila ovu sliku da ZAPUŠI USTA OPASNIM NEZNALICAMA i umesto da ućute - ostavili su JOŠ GROZNIJE KOMENTARE


18.11.2016 23:56 7262 0 0\nOva godina se polako bliži kraju, a samim tim se priča o dodeli Oskara zahuktava. Ono što je evidentno u sferi animiranih filmova, jeste da je konkurencija velika. Naime, oboren je rekord u broju kvalifikovanih animiranih ostvarenja za ovu nagradu.\nKako je navedeno na zvaničnom sajtu ove prestižne nagrade u pitanju je 27 filmova koji su ispunili potrebne uslove, a od kojih će samo pet biti nominovano.\nVećina filmova su već imala premijeru, a pojedini tek treba da obraduju.\nSvečana dodjela Oskara 89. put po redu održaće se 26. februara 2017. godine u Holivudu u Los Anđelesu, a lista pomenutih filmova je sljedeća:\nDetaljnije 1709 5\nDetaljnije 1739 20\nDetaljnije 3255 3\nDetaljnije 1860 1\nDetaljnije 4222 16\nDetaljnije 8421 15\nDetaljnije 7643 1\nDetaljnije 2857 11\nDetaljnije 4150 7


E-Zine broj 6 | E-zine\nDa bi dostigla ekološke standarde Evropske unije i tako zatvorila pregovaračko poglavlje 27, Srbija će do 2030. godine morati da uloži 10,6 mlrd EUR, od čega će najveći deo sredstava biti usmeren ka lokalnim samoupravama. Najveći kamen spoticanja u procesu pridruživanja Srbije Evropskoj uniji biće zaštita životne sredine. Poslednji Izveštaj o napretku beleži da je Srbija i dalje u ranoj fazi pripreme za taj posao.\nPOPs hemikalije (Persistent organic pollutants) su hemikalije koje su toksične po ljude i ostali živi svet, bioakumulativne i perzistentne u životnoj sredini. Ove osobine obezbeđuju široku rasprostranjenost POPs hemikalija, čak i u onim regijama u kojima nikada nisu bila korišćene. Zbog toga, one su jedna od glavnih tema u oblasti zaštite životne sredine za koje je prepoznata potreba za strateškom akcijom na globalnom nivou.\nU saradnji Elektrotehničkog instituta „Nikola Tesla", Tehnološkоg fakulteta u Beogradu i kompanije Miteco oformljena je prva PCB jedinica u Srbiji.\nU Subotici je počela izgradnja regionalne sanitarne deponije u koju će biti investirano 24 miliona evra. Finansijska podrška EU, u iznosu od 20 miliona evra, usmerena je na izgradnju infrastrukture i jačanje kapaciteta regionalnog preduzeća i lokalnih javnih komunalnih preduzeća u Subotičkom regionu.


Dan online - Hronika: Sukob kotorskih klanova prijetnja za turiste - 2021-01-17\nHronika MEĐUNARODNA KOMPANIJA „ KRISIS24“ UPOZORAVA NA OBRAČUNE ORGANIZOVANIH KRIMINALNIH GRUPA U CRNOJ GORI\n- Foto: DAN Sukob kotorskih klanova prijetnja za turiste Rizik je posebno visok u turističkom gradu Kotoru, odakle potiču dvije najozloglašenije organizovane kriminalne grupe, „kavčani“ i „škaljarci“, piše u bezbjednosnom izvještaju kompanije „Krisis24“\nRizik za turiste i strane firme u Crnoj Gori je posebno visok u turističkom gradu Kotoru, odakle potiču dvije najozloglašenije organizovane kriminalne grupe, „kavčani“ i „škaljarci“, navodi se u bezbjednosnom izvještaju kompanije „Krisis24“. U tom dokumentu, koji je objavljen na njihovom sajtu, ocijenjeno je da situaciju sa švercom u Crnoj Gori pogoršavaju loše kontrolisane granice i korupcija među graničnim i carinskim službenicima.\n– Pucnjava i napadi improvizovanim eksplozivnim napravama od strane rivalskih kriminalnih grupa u primorskim gradovima predstavljaju povećani rizik od materijalne štete i povreda prolaznika. Rizik je posebno visok u turističkom gradu Kotoru, odakle potiču dvije najozloglašenije organizovane kriminalne grupe, „kavčani“ i „škaljarci“ – piše u izvještaju u koji je „Dan“ imao uvid.\n– Slično kao i u ostalim zemljama zapadnog Balkana, i u Crnoj Gori cvjeta organizovani kriminal. Broj nasilnih incidenata na javnim površinama između različitih kriminalnih mreža pojačao se u poslednjih nekoliko godina, povećavajući tako rizik od kolateralne štete i povreda prolaznika. Crna Gora je dio švercerskih ruta na Zapadnom Balkanu kojima prolaze velike količine droge, duvana, oružja i ljudi. To pitanje pogoršavaju loše kontrolisane granice i korupcija među graničnim i carinskim službenicima – piše u izvještaju firme „Krisis 24“.\n– Ostale prepreke za poslovanje uključuju neefikasnu birokratiju i nedostatak radne snage u različitim sektorima. Primjeri industrijskih poduhvata su relativno rijetki, a ekonomski pad zbog virusa korona i njegovih efekata vjerovatno će povećati rizike od štrajka radne snage u narednim mjesecima, posebno u turizmu, transportu, rudarstvu i teškoj industriji. Kvalitet opšte infrastrukture je adekvatan, ali su potrebne opsežne nadogradnje kako bi se Crna Gora takmičila sa razvijenijim evropskim zemljama – konstatovano je u izvještaju kompanije,,Krisis24“, koji sadrži i prikaz opštih ekonomskih informacija o Crnoj Gori.\nVraćaju se borci sa ratišta u Siriji i Iraku\n– Mala salafistička zajednica prisutna je u Crnoj Gori, a jedan broj njenih članova putovao je u Siriju i Irak da bi se borili za različite islamističke naoružane grupe koje tamo djeluju. Međutim, ove osobe nisu ukazale na namjeru da izvrše terorističke napade na crnogorskom tlu – navodi se u izvještaju.\n”Problem šverca pogoršavaju loše kontrolisane granice i korupcija među graničnim i carinskim službenicima, piše u izvještaju firme „Krisis24“.


Stručnjacima sporna projekcija DEP-a – Magazin Plus\nHome/Stručnjacima sporna projekcija DEP-a\nStručnjacima sporna projekcija DEP-a\nPrema posljednjim zvaničnim projekcijama Direkcije za ekonomsko planiranje BiH (DEP), BiH bi u naredne četiri godine treblo da doživi oporavak i preporod, međutim stručna javnost smatra da za ovakav optimizam u trenutnim okolnostima nema realnog uporišta.\nNaime, posljednji objavljeni pregled preliminarnih ekonomskih predviđanja DEP-a, između ostalog, najavljuje da će najvećim dijelom pod uticajem povoljnijih faktora i ekonomskih kretanja u regionu u eurozoni, BiH 2014. godine zabilježiti ekonomski rast od 2,7 odsto u ovoj godini, 3,4 odsto u narednoj i na kraju 4,3 odsto u 2017. godini.\nU DEP-u najavljuju da će nezaposlenost padati, da će se plate u javnom sektoru smanjiti, da će zapošljavanje i plate u privatnom sektoru rasti. Tako je najavljen u 2014. rast broja zaposlenih za 0,4 odsto. Očekuje se da će takav trend biti snažnije nastavljen u narednim godinama, te će zaposlenost u 2017. godini rasti za 3,2 odsto u odnosu na godinu dana prije.\nOni najavljuju da će u BiH doći do povoljnog trenda ino-investiranja, te da se u 2014. godini očekuju ukupna strana ulaganja u iznosu od 630 do 690 miliona KM. Strana ulaganja bi, prema njihovoj projekciji, konstantno rasla, tako da bi direktne investicije u 2017. godini trebalo da budu između 900 miliona i milijardu KM.\nSve u svemu, prema najnovijim analizama, građani bi trebalo da očekuju dolazak boljih dana, dok sa druge strane ekonomski stručnjaci smatraju da za optimizam nema mjesta.\nPrema riječima Duljka Hasića, ekonomskog analitičara Spoljnotrgovinske komore BiH, predviđanja DEP-a su i ranije bila usmjerena na to da će doći do poboljšanja ekonomskih trendova, ali se nisu obistinila.\n“DEP u svojim analizama ne uzima u obzir realnu pretpostavku u kojoj se BiH nalazi. One su prvenstveno vezane za eksterne faktore, odnosno za uticaj tržišta evropskih i zemalja okruženja na kretanja u BiH, a nažalost takve postavke nemaju argumentaciju u odnosnu na ono što se dešava u zemlji”, rekao je Hasić.\nOn je objasnio da u BiH za ovakva predviđanja nema mjesta zato što se zaostaje u oblasti ekonomskih, strukturalnih reformi, dok na polju podizanja konkurentske sposobnosti domaće privrede gotovo ništa nije urađeno.\n“Nijednom dosad nismo imali mjere ekonomske politike koje bi poboljšale stanje u privredi, dok su političke aktivnsoti u zemlji uvijek u prvom planu. U BiH vlada politička nestabilnost, korupcija je veoma izražena, siva ekonomija raste, dok se zaduženje zemlje u posljednje tri godine uduplalo i to najvećim dijelom zbog konstantno rastuće administracije”, konstatovao je Hasić.\nPored ovoga, on je rekao kako su izuzetno negativni ekonomski faktori, koji pogađaju stvaranje mogućnosti bolje ekonomske perspektive, podijeljen ekonomski prostor i nepostojanje pretpostavke privlačenja ino-investicija zbog administracije koja to koči.\nZoran Pavlović, ekonomski analitičar, ocijenio je da projekcija stvaranja uslova za privlačenje stranih investicija još nema osnova, te da stavka o tome da će pozitivni trendovi u EU i regionu imati dobre posljedice po BiH nema osnova, jer veze BiH s njima nisu toliko jake da bi takvi trendovi bili osjetni ovdje.\n“Bez svježeg kapitala, te novih tržišta za domaće proizvode, a koji bi u projekciji vodili ka novom zapošljavanju, bilo koji optimizam baziran na drugim ino-trendovima ili domaćem povećanju proizvodnje struje ili ruda nije realan i neće značajno uticati na bolji život građana”, rekao je Pavlović.\nOn je dodao da je iznenađen najavom povećanja plata u oblasti privatnog preduzetništva, jer se o tome teško može govoriti sve dok se mali preduzetnici ne rasterete ogromnih davanja.\nPočeo sudski spor po tužbi 8.000 Srebreničana protiv Holandije\nSTONI TENIS: Haračić najbolja juniorka, Bušatlić najbolji junior BiH


Mađarska zainteresovana za obnovu dvorca Karačonji - Novosti - Turistički svet\nMađarska zainteresovana za obnovu dvorca Karačonji\nPredstavnici Mađarske privredne komore održali radni sastanak sa predstavnicima opštine Novi Bečej. Na dvočasovnom sastanku razgovarano je o proširivanju privredne i turističke saradnje koja će dodatno ojačati odnose dveju naroda.\nPoverenik Privredne komore Budimpešte Bornemisa Mikloš istakao je da je veoma važno da se učvrste dobri odnosi između dva naroda kako na polju turizma tako i kroz privrednu saradnju. On je naglasio i da opština Novi Bečej ima najveći potencijal za razvoj u ovim oblastima na teritoriji Vojvodine. Upravo iz tog razloga Novi Bečej će biti i "centar" odakle će se voditi projekti za teritoriju Banata.\n- Mi smo već kontaktirali najveće mađarske investitore u oblasti turizma koji su pokazali veliko interesovanje za ulaganje, pre svega u potrebnu infrastrukturu koja je najvažnija za razvoj turizma. Naš primarni fokus će svakako biti ispitivanje termalnih voda na teritoriji opštine i na koji način se one mogu koristiti. Shodno tome, prvi korak će biti apliciranje za novčana sredstva kod Vlade Republike Mađarske. Cilj je da oformimo konzorcijum koji će uraditi projekat za ispitivanje termalnih voda, izgraditi objekat, uz pronalaženje adekvatnih finansijera. Važno je napomenuti da će, shodno ulaganjima velikih kompanija, opština Novi Bečej ostati suvlasnik - dodaje Mikloš.\n- Naš zajednički sastanak je bio veoma sadržajan i postoji realna mogućnost investiranja u ovim oblastima. Opština ima da ponudi zaista mnogo. Svaki investitor je značajan i dobiće svu moguću pomoć od strane lokalne samouprave - naglasio je Maksimović.\nRadnom sastanuku u prostorijama muzeja Glavaševa kuća u opštini Novi Bečej prisustvovali su lokalni čelnici na čelu sa predsednikom opštine Sašom Maksimovićem i predstavnici Mađarske Privredne komore Bornemisa Mikloš - poverenik komore sa Zapadnim Balkanom i Bartoš Gabor - potpredsednik trgovinske i industrijske komore Budimpešte.